Sjajna vest sa Šampionata sveta u Kopenhagenu: Zekavica i Veličković dogodine u američkom timu BMC – Hinkepi! - 2Bike.rs\nSjajna vest sa Šampionata sveta u Kopenhagenu: Zekavica i Veličković dogodine u američkom timu BMC – Hinkepi!\nČetvrtak, 22. septembar 2011\nSrpski bicklisti doputovali su u Kopenhagen na Šampionat sveta u drumskom biciklizmu, nisu se još česito ni raspakovali, a već su dvojica talentovanih reprezentativaca 20 godišnji Jovan Zekavica, izdanak čačanske biciklističke škole u Borcu i Aleksa Veličković (19) iz pozante biciklističke porodice Veličković iz Aranđelovca, dogovorili angažmane u inostranstvu!\n- Postigli smo, na obostrano zadovoljstvo, dogovor sa jednom od najboljih ekipa u sveta za bicikliste do 23 godine „BMC Hinkepi“ iz SAD da angažuju Veličkovića i Zekavicu – kaže selektor Radiša Čubrić.- Najvažnije je da dobiju dobro izbalansiran ali i kvalitetan program trka a to upravo ova ekipa i nudi. U njihovom uzrastu veoma je bitno da voze što više sa kvaltetnim vršnjacima i da postepeno napreduju ka eliti i izazovima profesionalnog biciklizma.\nReprezentacija Srbije na SP u kojoj su Ivan Stević (elita), Gabor Kasa i Jovan Zekavica (do 23 godine) i juniori Miloš Borisavljević, Aleksa Veličković i Đorđe Stevanović, doputovala je iz dva dela u Kopenhagen. Dva juniora, Stevanović i Borisavljević stigli su dan kasnije od glavne grupe:\n- Mislim da Veličković i Zekavica sada imaju dodatni motiv da se predstave u svestkoj konkurenciji na najbolji način i da će pružiti maksimum – uveren je selektor Čubrić.- Obišli smo stazu, po kiši i dosta hladnom vremenu, i prvi utisak je da je dosta tehnički zahtevna. Najavljeno je, na sreću, suvo vreme za dane kada će naši startovati. Imamo veliku pomoć naših ljudi u Danskoj, povezali su nas sa lokalnim klubom u mestu Naestved na oko 100 km od Kopenhagena gde smo smepšteni u malom motelu, jer je bilo nemoguće naći praznu sobu bliže stazi... Imaćemo dosta problema sa transportom. Pošto imamo samo jednog vozača na SP u eliti, nemamo pravo na službeni automobil. Ali, nekako ćemo se snaći i za 23. septembar kada voze Kasa i Zekavica obezbediti transport.\nJuniori startuju 24. septemvra, a Ivan Stević 25. sepetembra u događaju godine, drumskoj trci za tiule u eliti na Šampionatu sveta!


Veliki oproštaj Miša Melentijevića - Ozonpress :: internet portal\nTag: fudbal, Melentijević, oproštaj\nSigurno da lepši oproštaj od igračke karijere Milorad Mišo Mečka Melentijević nije mogao da poželi od sinoćne fudbalske predstave koja se odigrala u sportskoj hali u Atenici.\nSvi saigrači i stručni štab dali su svoj maksimum kako bi Miša ispratili u fudbalsku penziju sa pobedom, što su i uspeli, savladali su mladu ekipu Ekonomca rezultatom 6:3. Moramo naglasiti da je ovo prvi poraz prvoplasiranog Ekonomca u ovom prvenstvu. Pre svega borbenom i agresivnom igrom momci iz Čačka su apsolutno zasluženo osvojili tri boda, moramo pohvaliti sve momke od prvog do poslednjeg, ali se izdvojio lucidni Glišović sa dva efektna pogotka.\nNa kraju meča ispred Upravnog odbora kluba prigodan poklon Mišu Melentijeviću uručio je Dragan Bogdanović, dok je u ime igrača loptu sa potpisima svih igrača predao Milorad Pato Jovanović.


Naslednik modela Koenigsegg Agera - AutoExclusive - Auto vesti, Novi, Luksuzni, Polovni automobili...\nNaslednik modela Koenigsegg Agera\nKada je kompanija Koenigsegg predstavila model Regera hibrid hiperautomobila na prošlogodišnjem sajmu u Ženevi, svet ga je smatrao za GT naslednika Agera serije, međutim, sada znamo da to zapravo nije slučaj.\nU jednom razgovoru, Kristijan Koenigseg je na ovogodišnjem sajmu u Ženevi izjavio da kada njegov brend završi proizvodnju finalne tri od 25 jedinica serije Agera RS, oni će ujedno označavati kraj celokupne verzije. Nakon svega, potpuno novi Koenigsegg model će biti lansiran kako bi zamenio ovaj renomirani serijal i biće postavljen do Regera linije automobila.\nNisu date nikakve specifikacije o potpuno novom modelu švedskog brenda, ali mi očekujemo da će doći sa istom formulom kao i Agera RS koji kombinuje ultra moćnu indukciju motora sa izuzetno laganom karoserijom od ugljeničnih vlakana. Kao i serija Agera, novi automobil će se verovatno fokusirati na neverovatne cifre performansi, koje će dozvoliti da hibrid Regera deluje kao najluksuznije delo brenda, GT automobil koji će imati identičnu publiku kao Bugatti Chiron.\nTrenutno, proizvođač automobila iz Angelhoma konstruiše samo 25 jedinica godišnje, tako da verovatno nećemo videti novi hiperautomobil u proizvodnji sve do početka sledeće decenije.


Perić pozvao građane da se pridržavaju epidemioloških mjera - UGLJEVIK.INFO\nPerić pozvao građane da se pridržavaju epidemioloških mjera\nU Ugljeviku je u protekla 24 časa registrovano osam osoba zaraženih virusom korona, a u ovom mjesecu ukupno 49, saopšteno je nakon sjednice opštinskog Štaba za vanredne situacije.\nNačelnik Ugljevika Vasilije Perić pozvao je građane da se pridržavaju epidemioloških mjera koje su propisane i istakao da je zdravlje najvažnije.\n“Držanje distance i nošenje zaštitnih maski je najbitnije, a apelujemo na javna preduzeća i sve ustanove da svoje poslove obavljaju sa optimalnim brojem izvršilaca u narednom vremenskom periodu”, rekao je Perić novinarima.\nOn je dodao da će svi kontrolni organi pojačati kontrole poštovanja epidemioloških mjera.\n“U Domu zdravlja ima određenih poteškoća i u tom smislu ćemo preduzeti mjere kada je riječ o finansijama, kako bi se što adekvatnije pružala zdravstvena zaštita našim građanima”, najavio je Perić.\nOn je pozvao rukovodstvo Rudnika i termoelektrane “Ugljevik” da izmire dio finansijskih obaveza prema opštini Ugljevik od ukupno 2 miliona KM druga, kako bi se moglo pomoći zdravstvenoj ustanovi i medicinskom osoblju da se što adekvatnije bore protiv virusa korona.\nKomplikuje se situacija u Srbiji


Rad za vreme tropskih vrućina - SUP - Strukovno udruženje policije\nVlada Republike Srbije je 2007. godine donela preporuku za poslodavce kojom se preporučuje da sprovedu organizaciju rada na takav način da se izbegne obavljanje teških fizičkih poslova i izlaganje direktnom sunčevom zračenju zaposlenih za vreme visokih spoljnih temperatura (iznad 36 stepeni Celzijusa), a naročito u periodu od 11.00 – 16.00 časova, ukoliko to dozvoljava proces rada.\nPri radu zaposlenih na otvorenom, a kada su ekstremno visoke temperature obaveze poslodavaca su da dosledno primenjuju Zakon o bezbednosti i zdravlju na radu i podzakonske propise, odnosno mere bezbednosti i zdravlja na radu.Nesporno je da učestale vrućine utiču na zdravlje radnika, posebno onih koji rade na otvorenom i duže vreme su izloženi suncu zbog obaveza prema poslu, zbog čega dolazi do pada koncentracije u radu i mogućnosti povređivanja radnika. Međunarodni standard ISO 7243 definiše uslove i kriterijume izvođenja radova u uslovima visokih temperatura, a jedna od mera je izbegavanje rada u najtoplijem dijelu dana.\nStoga apelujemo da se policijskim službenicima u najtoplijem periodima dana od 11-16 časova smanje angažovanja na otvorenom, izuzev intervencija koje zahtevaju hitnost i neodložnost po prirodi posla. Takođe predlažemo skaraćenje radnog vremena radnicima koji obavljaju posao u objektima koji nisu klimatizovani ili je visoka temperatura unutar istih. Takođe predlažemo češće menjanje policijskih službenika koji obezbeđuju određene ličnosti i objekte i vezani su za određenu poziciju koju ne mogu da napuste iz bezbednosnih razloga


Tramp: Obama ne želi „glatku“ tranziciju vlasti - Sputnjik Srbija\n20:09 20 Januar 2020\n16:09 28.12.2016 Preuzmite kraći link\nNovoizabrani američki predsednik Donald Tramp izjavio je da odlazeći predsednik Barak Obama ne želi da obezbedi „glatku“ tranziciju vlasti.\nTramp se slaže sa Putinom: Demokrate treba dostojanstveno da gube\n„Pokušavam da ne obraćam pažnju na mnogobrojne zapaljive izjave predsednika Obame i na prepreke koje stvara. Mislio sam da će tranzicija vlasti ići glatko, ali ipak izgleda da neće“, napisao je Tramp.\nObama je u više navrata oštro kritikovao Trampa tokom njegove predizborne kampanje, ali nakon što je pobedio na izborima, obećao je da će mu pomoći oko predaje vlasti.\nBela kuća je takođe saopštila da su i Obama i Tramp, pored njihovog susreta u novembru, razgovarali telefonom u više navrata.\nPored toga, odlazeća administracija izrazila je nezadovoljstvo pojedinim Trampovim potezima, nakon pobede na izborima, a pogotovu zbog pojedinih razgovora sa liderima drugih zemalja i to bez konsultacije sa Stejt departmentom.\ntranzicija, vlast, Donald Tramp, Barak Obama, SAD


Vesti online / Vesti / Svet / "Bitka za Mosul pretvoriće se u katastrofu"\nIsterivanje Islamske države iz Starog grada u Mosulu, gde su zaglavljene stotine hiljada iračkih civila, mogla bi da se pretvori u najgoru humanitarnu katastrofu u ratu protiv ekstremista, upozorile su u utorak Ujedinjene nacije.\nIračke snage opkolile su teroriste Islamske države u Mosulu (Foto: Arhiva)\nOko 400.000 civila, ili četvrtina predratnog stanovništva Mosula, zaglavljeno je u staroj četvrti tog iračkog grada, prema procenama UN, prenosi Rojters.\nČak pola miliona stanovnika je, kako se procenjuje, ostalo ukupno u kvartovima koji su još uvek pod kontrolom Islamske države u zapadnom delu Mosula.\n- Ako se tamo uspostavi opsada i stotine hiljada ljudi ostanu bez vode i hrane, naći će se u ogromnoj opasnosti - rekla je humanitarna koordinatorka UN za Irak Lise Grande.\nKurdi hoće državu, ne "fermaju" Erdogana\nMosul, najveći grad u severnom Iraku, pao je pod kontrolu ekstremističkih sunitskih muslimanskih boraca polovinom 2014. godine. Iračke snage su povratile većinu Mosula u ofanzivi uz podršku SAD koju su pokrenule u oktobru, uključujući polovinu grada koja se nalazi istočno od reke Tigar.\nEkstremisti su sada opkoljeni u severozapadnoj četvrti uključujući i Stari grad, suprotstavljajući se ofanzivi podmetnutim eksplozivnim napravama, samoubilačkim napadima motociklista, snajperskom i minobacačkom vatrom, a povremeno koriste i granate ispunjene otrovnim gasom.\nU borbama je ubijeno nekoliko hiljada civila i boraca na obe strane, tvrde humanitarne organizacije. Više od 327.000 ljudi pobeglo je iz Mosula u proteklih šest meseci, navodi Rojters.\nSVET ID u Mosulu ubija civile, uzima taoce za "živi štit"


Aerodrom "Nikola Tesla": Novi sistem za informisanje\nNaslovna » BG servis » Aerodrom „Nikola Tesla“: Novi sistem za informisanje\nAerodrom "Nikola Tesla" - novi sistem za informisanje\nAerodrom „Nikola Tesla“: Novi sistem za informisanje\nAh Neša 9. decembar 2014. BG servis Postavite komentar\nAerodrom „Nikola Tesla“ Beograd danas je predstavio putnicima novi sistem za informisanje putnika o redu letenja.\nStari monitori na Terminalu 1 zamenjeni su novim, a novi sistem za informisanje pruža znatno jednostavniji pregled letova. Informacije su jasnije i detaljnije prikazane, sa novim vizuelnim identitetom.\nNovi sistem je usklađen sa prikazom informacija na sajtu Aerodroma „Nikola Tesla“.\nPored novog informacionog sistema, putnici će o letovima moći da se informišu i na novom info-pultu koji je postavljen u Terminalu 1.\nRadno vreme info-pulta je od 7.00 do 19.00, a putnicima će biti na raspolaganju tokom novogodišnjih i božićnih praznika. (danubeogradu.rs)\nTagoviaerodrom aerodrom "nikola tesla" beograd bg servis dub vesti\nPrethodni Film „Sjene“ u Kuli Nebojša\nSledeći Prljavi inspektor Blaža i Kljunovi – 20 godina rada!


NEMA RAZGOVORA O RAZMENI TERITORIJE\n24.11.2020JAVNI POZIV LOKALNIM SAMOUPRAVAMA ZA PODNOŠENjE PREDLOGA PROJEKATA SOCIJALNOG STANOVANjA I AKTIVNE INKLUZIJE OSETLjIVIH GRUPA (ROK: 1. FEBRUAR 2021)\n24.11.2020NOVE MERE VLADE REPUBLIKE SRBIJE ZA SUZBIJANjE EPIDEMIJE KOVID 19\n24.11.2020U NEPRISTUPAČNOM PLANINSKOM SELU KOD BUJANOVCA PROIZVODE PO 5 TONA MEDA\n24.11.2020GRADONAČELNIK PREŠEVA SE ZAHVALIO MINISTRU ZDRAVLjA LONČARU NA LEČENjU OD KORONA VIRUSA\n24.11.2020U POSLEDNjIH 24 SATA JOŠ 98 LICA IZ JABLANIČKOG OKRUGA SA POZITIVNIM NALAZOM\nKako komentarišete taj potez albanskih partija da vladajuću koaliciju čine samo oni? Posle 18 godina, među predstavnicima vlasti u Bujanovcu nema Srba.\nOdgovorni i obrazovani ljudi, kao i društva sa dokazanim demokratskim vrednostima i principima, uglavnom se zalažu da u međuetničkim sredinima bude formirana vlast proporcionalna nacionalnom sastavu stanovništva. Mi smatramo da Srbi i Albanci treba da žive zajedno, a ne jedni pored drugih, i u narednom periodu, kao i do sada, verujemo da je njihov zajednički život dobrobit i za jedne i za druge. Novoformirana lokalna samouprava, nastavlja da radi po Ustavu i zakonima naše države, a njen rad pratiće i kontrolisati, kao i svih drugih opština, nadležni državni organi. Ako lokalni lideri albanaca smatraju da treba sami da upravljaju lokalnom samoupravom, nemam ništa protiv. Ali, svako mora da zna da se mi nismo odrekli stanovništa koje živi na ovim prostorima, kao i ovog dela teritorije naše zemlje već naprotiv, obaveza nam je da omogućimo svim ljudima da slobodno žive i rade na svojim vekovnim ognjištima i sačuvamo teritorijalni integritet naše zemlje, ali na način koji Srbiju afirmiše kao zemlju ozbiljnih i odgovornih ljudi.\nVi ste pozdravili učešće albanskih partija na izborima u Srbiji. Da li ste mogli da naslutite ovakav epilog u Bujanovcu?\nTačno, jer takva politčka odluka je pozitivna, i ide u korist ne samo stanovnicima albanske nacionalnosti koji žive i rade u našoj zemlji. Albanci sada u parlamentu Republike Srbije imaju tri poslanika, i mogu da utiču na donošenje odluka koje doprinose razrešenju, ne samo njihovih problema. Godine mi ne dozvoljavaju da budem iznenađen nečijim ponašanjem ili odlukama, ali mi nalažu da na miran i dostojanstven način, bez mnogo reči i dizanja halabuke, radim u interesu naše zemlje.\nŠta mislite o predlogu predstavnika partija albanske manjine da dobiju mesto ministra državne uprave i lokalne samouprave, kao i mesto predsednika Koordinacinog tela?\nPodržavam, ako se i kada postigne politički dogovor.\nŠta kažete na potez albanskih politicara koji traže da im se omogući lecenje u Prištini, jer se plaše da neće imati pravi tretman u drugim gradovima Srbije?\nNemam ništa protiv da se Albanci leče u drugim sredinama, od strane medicinskog osoblja kome veruju, pod uslovima koje propisuju zakoni naše zemlje. Kada mogu najbliža rodbina i pojedini lideri lokalnih Albanaca, ali i albanci sa KiM, da se leče u vrhunskim zdravstvenim ustanovama u Beogradu, Novom Sadu ili Nišu, zašto to ne bi radili i građani ove tri opštine ako žele da se leče na Kosovu i Metohiji. Izjave pojedinih albanskih lidera o nepoverenju da se Albanci leče u bolnicama Republike Srbije, gde nema lekara njihove nacionalnosti, ne mogu da komentarišem, s obzirom da bih morao da pomenem neke ljude koji su zastupali takve stavove u proteklim vremenima, i zbog toga su bili surovo kažnjeni ne samo od svojih sunarodnika.\nPredstavnici Albanaca traže da učestvuju u pregovorima Beograda i Prištine. Mislite li da je pravi cilj zapravo da se Preševo, Bujanovac i Medveđa guraju ka tzv. Kosovu?\nPreševo, Bujanovac i Medveđa su bili, jesu i ostaju sastavni delovi Republike Srbije, i o tome nema razgovora, a kamoli pregovora sa bilo kim, imajući u vidu stavove naše države, međunarodne zajednice, pa i najviših državnika iz Tirane, ako to ima neki značaj. Razmenu teritorija ili priključivanje tzv Kosovu traže oni koji očigedno ne znaju koliko je ljudi izgubilo živote da bi živeli u zajedništvu sa svojim komšijama, bez obzira na njihovu nacionalnu i versku opredeljenost.\nKoliko je na terenu i među stanovništvom prisutna priča o visokoj politici ili je ona samo rezervisana za političare, dok građane više brinu lokalni problemi (koji?)\nVisoka politika je namenjena ljudima koji su osposobljeni, školovani ili izabrani da se bave politikom, ali i razumeju njene dobre i loše odluke. Ono što ja znam, "najviša politika" za koju se zalažu Srbi, Albanci, Romi i drugi stanovnici ove tri opštine je da im se omogući da rade, žive od svog rada, i ostvaruju svoje životne želje u miru i slozi sa ljudima koje vole i poštuju, uz puno poštovanje zakona i njihovih ljudskih prava i sloboda. Ako kao država uspemo da ostvarima njihove zahteve, i pored ostalog, zaposlima najveći broj nezapošljenih u ovim opštinama i omogućimo im da rade i žive život koji žele, onda ovi što su formirali jednonacionalnu lokalnu samoupravu, ali i svi njihovi istomišljenici, bez obzira na nacionalnu u versku pripadnost, nisu bitni i veoma brzo postaju samo bivši.


Evropa konačno priznala: Kosovo je crna rupa - 15.12.2017, Sputnik Srbija\nSporazum Prištine sa Evropolom nema nikakve veze sa pokušajima da Kosovo uđe u Interpol, već je potvrda da tamo vlada kriminal i da je velika prisutnost... 15.12.2017, Sputnik Srbija\n13:33 15.12.2017 (Osveženo: 14:49 30.08.2021)\nEvropska policijska služba (Evropol) potpisaće radni sporazum sa kosovskim Ministarstvom unutrašnjih poslova čime je, tvrde na Kosovu, napravljen prvi korak ka punopravnom članstvu Kosova u ovoj organizaciji.\nNaš sagovornik podseća da su Evropol i Interpol dve sasvim različite i odvojene organizacije, i da zbog toga nema osnova da Priština povezuje ovaj sporazum sa Evropolom, koji još nije ni potpisan, već samo najavljen, kao korak bliže prijemu u Interpol.\n„Ja ne vidim tu neku vezu, da to može da utiče na članstvo u Interpolu. Jednostavno, postoji potreba Evropola da bude dole prisutan, i da ima saradnju sa institucijama koje funkcionišu na Kosovu i Metohiji i to je razumljivo zbog prevelikog stepena organizovanog kriminala i prisustva ekstremista, džihadista i terorista koji deluju po osnovama radikalnog islama“, objašnjava Drecun.\nEvropol je na jučerašnjem sastanku Upravnog odbora doneo odluku da Kosovo „treba da bude na listi prioriteta“ zemalja članica ove organizacije, kao i da će sa Kosovom zaključiti radni sporazum, ali se ne navodi kada bi to trebalo da se desi.\nNa sastanku u Evropolu, kojem su prisustvovali i šefica Kancelarije EU u Prištini Natalija Apostolova i generalni direktor Kosovske policije, razgovaralo se i o sprovođenju strategije u borbi protiv „svih formi terorizma i nasilnog ekstremizma“. Kosovo inače aktivno lobira za učlanjenje u Interpol i Evropol već skoro tri godine. Sa ova dva mehanizma sarađuje preko Unmika, predstavnika EU i Euleksa, dok je zahtev za učlanjenje u Interpol kosovska vlada ove godine i povukla.


DAN OTVORENIH VRATA Gradonačelnik sa saradnicima razgovarao sa građanima - Dnevnik Juga\nPočetna / GRADOVI / Leskovac / DAN OTVORENIH VRATA Gradonačelnik sa saradnicima razgovarao sa građanima\nSrdjan Stamenkovic 12/05/2018\tLeskovac, POLITIKA Ostavi komentar\nTradicionalni „Dan otvorenih vrata“ omogućio je danas velikom broju građaa da o problemima razgovaraju sa gradonačelnikom Leskovca.\nProblemi koje građani iznose pred gradonačelnika i njegove saradnike su od traženja posla, preko raznih imovinskih problema do sudskih sporova.\n-Svi naši sugrađani i vi sami ste dobro upoznati da za sve zainteresovane konstantno organizujemo Dan otvorenih vrata, kada imam priliku da sa predstavnicima svih gradskih ustanova, institucija i službi, saslušam predloge, ideje i probleme građana a sa ciljem da se problemi reše, svima poboljša život i da se što bolje organizuje rad samouprave.\nOtvorena vrata polako postaju tradicija. Proteklih godina ovim putem uspeli smo da pomognemo brojnim građanima. Do sada smo primili dvadesetak građana i problemi koje su nam su nam danas izlagali su vezani su za zaposlenje, asfaltiranje ulica, vodovodnu mrežu i razne druge. Broj nezaposlenih je u prethodnih 5 godina smanjen za više od 5 hiljada, a u narednom periodu nas očekuje otvaranje još oko 3000 radnih mesta, tako da na problemu nezaposlenosti radimo konstantno. Asfaltirano je preko 60 saobraćajnica, a sa tim trendom uređenja saobraćajnica ćemo nastaviti i dalje, kao i sa poboljšanje uslova života. Razgovori sa našim sugrađanima, kao što je današnji, nas upozoravaju da moramo još intenzivnije da radimo kako bismo Leskovac učinili još boljim i lepšim mestom za život – rekao je gradonačelnik Leskovca dr Goran Cvetanović.\nOdgovarajući na pitanja novinara Cvetanović je kazao da su očekivanja građana velika, da ponekad očekuju da lokalna samouprava rešava i pitanja koja nisu u njenoj nadležnosti, pa čak i sudske presude ili njihove imovinsko – ravne poslove.\n-Imamo pozitivne slučajeve rešavanja problema zapošljavanja, reč je poslu u privatnim preduzećima. Na žalost ima i drugačijih situacija, ali mi jednostavno ne možemo da ršeimo sve te probleme. Javljaju se i građani sa problemima koji datiraju iz na primer daleke 1948. godine. Problemi iz perioda posle drugog svetskog rata se manifestuju i od nas se očekuje da ih rešavamo. Različiti su problemi, uz pomoć saradnika ali i nadležnih iz republičkih institucija pokušavamo da rešimo probleme – istakao je gradonačeelnik Goran Cvetanović.\nDan otvorenih vrata i razgovori sa građanima će biti nastavljeni i u narednom periodu, a Cvetanović je podsetio i da član Gradskog veća redovno dva puta nedeljnno prima građae, a da republički poslanici subotom razgovaraju s agrađnima i pokušavaju da reše njihove probleme.\nKonferenciju za medije mogli ste da pratite UŽIVO na našoj Facebook stranici, a snimak možete pogledtai na linku klikom OVDE.\nTagoviCvetanovic dan otvorenih vrata građani\nPrethodni Oglas za prodaju Kuršumlijske banje, na spisku za privatizaciju i Sijarinska banja\nSledeći Uređenje i obeležavanje ulica u Radničkom naselju


Teška nesreća kod Aleksinca, poginulo pet slovačkih turista - Sputnjik Srbija\nTeška nesreća kod Aleksinca, poginulo pet slovačkih turista\n12:36 21.06.2016 (osveženo 13:09 21.06.2016) Preuzmite kraći link\nPet osoba je poginulo, a 26 je povređeno kada je autobus sa turistima iz Slovačke rano jutros sleteo sa kolovoza na auto–putu Beograd-Niš kod Aleksinca, javili su beogradski mediji.\nSve informacije o teškoj saobraćajnoj nesreći kod Aleksinca o nastradalima i povređenima mogu se dobiti na broj telefona 011/222-3808 u Ambasadi Slovačke, prenosi RTS.\nNesreća se dogodila rano jutros oko 3 sata i 30 minuta na delu auto-puta kod sela Bobovište, oko kilometar od skretanja za Aleksinačke rudnike.\nU slovačkom autobusu koji se vraćao sa Krfa bilo je 29 putnika i dvojica vozača.\nEkipe Hitne pomoći zbrinule su 26 povređenih, dok je petoro putnika ostalo zarobljeno ispod prevrnutog autobusa.\nDirektor Kliničkog centra u Nišu Miodrag Lazić rekao je za RTS da je u tu bolnicu primljeno 14 povređenih, od kojih jedan teže, a 12 se vode kao lakše povređeni.\nRTS prenosi da se u aleksinačkoj bolnici nalazi osam pacijenata, od kojih je jedan u operacionoj sali. Stanje ostalih putnika je za sada stabilno.\nNa mesto nesreće stigle su i mašine i počelo je izvlačenje autobusa.\nSlovačka šalje specijalni avion po turiste\nMinistarstvo unutrašnjih poslova Slovačke spremno je da pošalje specijalni vladin avion u Srbiju po turiste koji su doživeli saobraćajni udes na auto-putu Beograd-Niš kod Aleksinca, kada je slovački autobus rano jutros sleteo sa kolovoza i kada je poginulo petoro ljudi.\nPortparol Ministarstva unutrašnjih poslova Slovačke Ivan Netik izjavio je da će avion verovatno dva puta leteti u Srbiju. Neke od turista bi trebalo da preveze u Slovačku već danas, dok će ozbiljnije povređeni turisti verovatno biti prevezeni sutra u novom vladinom „erbasu“.\n„Još uvek čekamo detaljnije informacije iz bolnica“, rekao je Netik, prenosi slovačka agencija TASR.\nMinistarstvo će kasnije danas u Srbiju poslati i tim za hitne intervencije u kojem su psiholozi, navodi slovačka agencija.\nPoslanici Narodne skupštine Slovačke danas su minutom ćutanja odali poštu poginulima u saobraćajnoj nesreći.\nSlovački premijer Robert Fico je izjavio da se u prepodnevnim časovima sreo sa ministrom unutrašnjih poslova Robertom Kalinjakom i da su se dogovorili o načinu na koji će najbolje i najbrže pomoći slovačkim državljanima koji su imali saobraćajnu nesreću u Srbiji, a sve dalje aktivnosti u vezi sa tim obavljaće ministar Kalinjak, prenose slovački mediji.\nslovaci, nesreća, Srbija


Prethodno, u prvom kolu takmičenja, Aleksandar Stojkov je pobedio Đorđa Crvenog iz Turije, a potom Marka Vasića iz novosadskog Partizana.\n- Aleksandar je opravdao naša očekivanja u potpunosti - kaže Milorad Lončarević iz JK Mladost - Strpljivo je i marljivo radio u poslednja tri meseca sa trenerom Acom Grbićem, spremajući se za ono što ga očekuje. Nismo bili sigurni koliko će, uprkos snazi koju poseduje, biti u mogućnosti da se nosi sa ostalim rivalima koji imaju veću telesnu težinu. Međutim, na Prvenstvu Vojvodine u Kaću, gde je takođe u finalu bio bolji od Bakića koji je teži od njega čak 31 kg, postali smo optimisti i znali smo da posle titule prvaka pokrajine nije daleko ni titula prvaka Srbije.\nInače, na Prvenstvu Srbije pravo nastupa stekli su takmičari koji su zauzeli jedno od prva tri mesta na Prvenstvu Vojvodine, Beograda i Centralne Srbije, tako da su uz Stojkova, koji je bio prvi na Prvenstvu Vojvodine održanom 21. janura u Kaću, i Bakića koji se borio sa njim u finalu i u konačnom plasmanu bio drugi, u konkurenciji su u Šumicama bili još Andrija Stošić, član 13. maja iz Beograda, Marko Vasić iz Partizana iz Novog Sada, Željko Simić iz Borca iz Beograda, Aleksa Inđić iz Novosadskog džudo kluba, Đorđe Crveni iz Džudo kluba Turija i Obren Antić iz DŽK Bor.\nNarednog vikenda bečejski džudisti nastupaju u Laktašima na međunarodnom turniru u kategoriji pionira.\nViše iz ove kategorije « Odbojka: I b liga Srbije (m) - Polovičan učinak Bečejaca\tMeđunarodni plivački miting „Star 2018 Bečej“: Domaćinu drugo mesto »


Optužen ubica britanskog poslanika Ejmsa: "Smatra se da je bio povezan sa Islamskom državom"\nBritanac somalijskog porekla Ali Harbi Ali, optužen je danas za ubistvo britanskog člana parlamenta Dejvida Ejmsa, a u optužnici je navedeno i da je bio povezan sa terorističkom, takozvanom Islamskom državom, saopštio je tužilac DŽejms Kejbl.\n- Smatra se da je Ali bio povezan sa Islamskom državom - rekao je tužilac Kejbl na saslušanju u Vestminsterskom prekršajnom sudu, preneo je Rojters.\nOVO JE UBICA BRITANSKOG POLITIČARA Još kao đak je pokazivao ekstremističke stavove, a sad je izbo poslanika 17 PUTA\nU sudu je prvi put bio prisutan i optuženi, 25. godišnji Ali Harbi Ali. Tužilaštvo je ranije danas navelo da će pred sudom izneti da je ubistvo povezano sa terorizmom, jer je imalo i ideološki i religiozni motiv, preneo je Gardijan.\nEjms (69), član Konzervativne partije premijera Borisa Džonsona, izboden je na smrt nožem 15. oktobra u Metodističkoj crkvi Belfers u mestu Lej (Leigh-on-Sea) u Eseksu na istoku Engleske.\nNakon ubistva je saopšteno je da je 25-godišnji muškarac, koji se sumnjiči za taj zločin uhapšen na licu mesta.\nBritanski političari ocenili su ubistvo kao napad na demokratiju.


Opština ulaže 11 miliona dinara u privredu | Autonomija\nOpština ulaže 11 miliona dinara u privredu\n...zahvaljujući sredstvima iz budžeta AP Vojvodine\nZahvaljujući sredstvima iz budžeta AP Vojvodine, opština Bačka Palanka započela je u ovoj godini realizaciju četiri projekta, vredna 11 miliona dinara, kojima će se ubrzati otvaranje novih radnih mesta u toj opštini.\nPredsednik opštine Bačka Palanka Aleksandar Đedovac istakao je da su projekti uglavnom usmereni na razvoj privrede, o čemu su opštinski čelnici razgovarali sa rukovodstvom najvećih lokalnih kompanija.\nMeđu projektima koji će biti realizovani u 2015. godini su opremanje industrijske zone u Novoj Gajdobri za šta je, po rečima Đedovca, predviđeno dva miliona dinara.\n„Ni ja, ni predsednik Skupštine nismo pravili novogodišnji prijem za privrednike. Mada smo proglašeni za najrazvijeniju lokalnu samoupravu u Srbiji, smatrali smo da nema vremena za slavlje. Zato smo obišli sve fabrike. Hteli smo od onih koji pune opštinski budžet da čujemo šta mi kao opština možemo da uradimo za njih, kako da im pomognemo da prošire proizvodnju i obezbede nova radna mesta za stanovnike Bačke Palanke“, naveo je predsednik opštine Bačka Palanka.\nOn je objasnio da će kroz sanaciju molitvenog doma „Mađarska kuća“ biti investirano dva miliona dinara u razvoj turističkog potencijala opštine, te da će sa ciljem podizanja bezbednosti u gradu na najprometnijim raskrsnicama biti ugrađen video-nadzor.\nPrema rečima čelnika Bačke Palanke, najviše novca, odnosno 6,4 miliona dinara, biće uloženo u poboljšavanje vodosnabdevanja u naselju Obrovac.\n„Očekujemo da svi ovi projekti znatno ubrzaju razvoj privrede i generalno poboljšaju život u Bačkoj Palanci“, istakao je Đedovac.


12 meseci besplatnog ADSL-a iz Euneta za pravna lica 12 meseci besplatnog ADSL-a iz Euneta za pravna lica – Personal magazin\nU cilju promovisanja Interneta i Internet poslovanja, a usled predstojećih novogodišnjih i Božićnih praznika, kompanija EUnet je svim novim pravnim licima pripremila specijalan poklon u vidu godinu dana korišćenja najkvalitetnijeg ADSL Interneta.\nUz ovaj paket, svaki korisnik dobija ADSL sa brzinom od 4 Mbps, kao i potpuno besplatno uvođenje, realizaciju i ADSL opremu na korišćenje. Korisnici će uštedeti i na telefonskim računima za inostrane pozive, jer ih očekuje poklon u iznosu od 2.400 dinara kredita ili do 8 sata besplatnog telefoniranja. EUnet korisnici su privilegovani i po tome što im tehnička podrška stoji na raspolaganju 24 sata dnevno 365 dana u godini, a mogu se odlučiti i za Premium podršku koja im omogućava prednost u obaveštenjima o stanju na mreži, popuste prilikom izlaska na teren, kao I poseban broj telefona.\nOsim Interneta, u ponudi je i televizija najnovije generacije, IPTV. EUnet nudi 12 meseci korišćenja digitalne televizije za samo jedan dinar mesečno, a paket važi uz avansnu uplatu od 12 meseci i ugovornu obavezu od 24 meseca (osim IPTV-a koji se plaća na mesečnom nivou).\nPostoji i mogućnost korišćenja Paketa 1 protoka 1024/128 Kbps sa istim dodatnim sadržajem uz avansnu uplatu od 12 meseci i ugovornu obavezu od 18 meseci korisnici dobijaju 6 meseci gratis. Akcija traje do 31. decembra 2010. godine\n12 meseci besplatnog ADSL-a iz Euneta za pravna lica was last modified: December 12th, 2010 by Redakcija\nADSLbesplatni internetbesplatnoEUnetIPTVpravna lica\nPiratska partija Srbije poziva državne organe da državnim resursima podrži Wikileaks organizaciju


STO podržala Rusiju u ključnim momentima spora sa EU o trećem energetskom paketu.\nSTO podržala Rusiju u ključnim momentima spora sa EU o trećem energetskom paketu.\nMinistarstvo za ekonomski razvoj Rusije saopštilo je da je Svetska trgovinska organizacija podržala Rusiju u ključnim momentima spora sa EU o trećem energetskom paketu.\nIzmeđu ostalog, Organizacija je proglasila nezakonitim ograničenja isporuka gasa iz Rusije po gasovodu Opal, uključujući 50 odsto korišćenja njegove snage, kao i norme EU o prodaji gasa na berzama i diskriminaciju operatera gasno-transportnih mreža, koje se nalaze pod kontrolom stranaca u Litvaniji, Mađarskoj i Hrvatskoj. Pritom, STO nije podržala žalbe Rusije protiv zahteva trećeg energetskog paketa o odvajanju proizvodnje i transporta gasa.\nRuska strana se žalila na šest blokova mera, uključujući zahteve trećeg energetskog paketa i mehanizme njihove realizacije od strane određenih država — članica EU.\nRusija je 2014. godine pokrenula tužbu pred STO zbog primene EU trećeg energetskog paketa. U martu 2016. godine bila je okupljena grupa sudija STO koja je razmatrala taj slučaj.\nTreći energetski paket EU predviđa da kompanije koje eksploatišu gas ne mogu biti vlasnici magistralnih gasovoda u regionu. Ti uslovi su bili prepreka za izgradnju, na primer, „Južnog toka“ koji više nije aktuelan.


E, ovako je bilo... (istorijat protesta)\nZabrinuti sto se ne preduzimaju bilo kakvi koraci u pravcu resavanja postojece situacije, ostajemo pri zahtevima da se postuje volja naroda i da se verifikuju pravi izborni rezultati. Posebno smo ogorceni nacinom na koji zvanicni mediji prenose protekle dogadjaje i odlucno protestujemo protiv tendecioznih i pristrasnih stavova pojedinih glasila. Protiv smo prikrivanja istine i zahtevamo da se svi gradjani Srbije objektivno informisu o dogadjajima ciji smo svedoci. Zahtevamo da se onemoguci politicko delovanje svim licima koja pozivaju na nasilje, bez obzira sa koje strane ti pozivi dolaze. Uvereni u pobedu istine, mi studenti Elektronskog fakulteta, nastavljamo svoj miran protest, reseni da istrajemo u borbi za postovanje prava svakog gradjanina na slobodu izbora.\nODBOR PROTESTA STUDENATA ELEKTRONSKOG FAKULTETA\nPovodom vanredne situacije koja je nastala zbog sumnje u falsifikovanje izbornih rezultata od strane Gradske izborne komisije, pridruzujemo se protestu studenata i stojimo iza njihovih zahteva usmerenih ka utvrdjivanju prave istine i pozivanja na odgovornost svih onih koji su doveli do ove situacije.\nElektronskog fakulteta u Nisu\nAnalizirajuci stanje nakon formiranja protestnih odbora po fakultetima Izvrsni odbor Saveza studenata Univerziteta u Nisu je na sednici odrzanoj 28.11.1996. godine doneo sledece\nSavez studenata Univerziteta u Nisu i maticni savezi po fakultetima stoje iza studenata u protestu i njihovih protestnih odbora jer smatraju da se radi o vanstranackom i autenticnom studentskom revoltu\nSve dok na miran i civilizovan nacin studenti izrazavaju svoje nezadovoljstvo mogu da racunaju na bezrezervnu podrsku Saveza studenata Univerziteta u Nisu.\nSavez studenata Univerziteta u Nisu preuzima sve korake kako bi zastitio interese i prava svih onih studenata koji protestom zahtevaju zastitu istine, ustavnosti i zakonitosti.\nZbog slobodnog izrazavanja svoje politicke volje, niko na Univerzitetu ne sme biti proganjan i sankcionisan.\nIzvrsni odbor Saveza studenata\nUniverziteta u Nisu\n"Student treba da se vrate svojim redovnim aktivnostima i da se manu politike"- izjavio je tanjugu rektor Univerziteta u Nisu, dr Branimir Djordjevic, povodom ucestvovanja dela studenata u okupljanjima koalicije "Zajedno".\n"Univerzitet mora da zadrzi autonomiju u odnosu na bilo koju stranu i ne moze biti nikakvog politiskog organizovanja na toj instituciji."-rekao je dr Djordjevic i ocenio da su studente u proteste uvukle stranke radi svojih ciljeva. Rektor Univerziteta u Nisu istakao je da studenti, svakako, imaju i opravdanih zahteva koje drustvo m ora brze da resava, ali da oni ne smeju da dozvole da budu uvuceni u dnevnu stranacku politiku.\nNarodne Novine, 2.12.1996.


Izvor: SrbijaDanas.com, 17.Okt.2020, 23:10\nCrno-beli čekali do trećeg kola na pobedu.\nKošarkaši Partizana ostvarili su tek u trećem kolu ABA lige prvu pobedu u regionalnom takmičenju pošto su u Železniku savladali FMP sa 103:90 (21:23, 27:21, 29:22, 26:24). Panteri su bili ravnopravan protivnim crno-belima u prvom poluvremenu, ali je Partizan u nastavku boljom igrom u odbrani uz dobar šut za tri poena stvorio dovoljnu prednost da ostvari pobedu.\nOd starta je krenula velika broba u Železniku, ali je Partizan bolje ušao u meč i sa pet uzastopnih poena Novice Veličkovića poveo sa 10:4 u 3. minutu. Međutim, Lešić i Ulubaj pokrenuli su FMP koji je serijom 13-2 došao do potpunog...\nSportske.net: ''Ranjeni'' Partizan je najopasniji, FMP se u to uverio!\nRTS: Partizan konačno pobedio, crno-beli slavili u Železniku\nSportske.net: ''Grobare'' ni stotka ne može prevariti, opet kritike... (TVITOVI) (foto)\nRadio Televizija Vojvodine: Partizanova "stotka" u Železniku za prvenac u ABA ligi


Kotorvarošani šampioni Republike Srpske u malom fudbalu | Banjaluka.net\nU finalnoj utakmici Omladinskog prvenstva, takmičenja koje organizuje Fudbalski savez Republike Srpske, Klub malog fudbala “Kotor Varoš” savladao je vršnjake iz Čelinca rezultatom 9:1 i tako se okitio titulom šampiona Srpske.\n“Ubjedljiv trijumf u finalu dovoljno govori o kvalitetu naše ekipe, koja je predanim radom i zalaganjem na treninzima ostvarila zacrtani cilj ove sezone”, istakao je Trifković.\nPehar i srebrne medalje drugoplasiranoj ekipi KMF “Čelinac” uručio je predsjednik Upravnog odbora Kluba malog fudbala “Kotor Varoš” Dragan Pejaković, dok je predsjednik Komisije za mali fudbal Fudbalskog saveza Republike Srpske Saša Andrijašević predao pehar i medalje pobjedničkom sastavu.\n“Kotor Varoš se pokazao kao odličan organizator finalne utakmice, a naša je obaveza da u budućnosti u što većoj mjeri popularizujemo mali fudbal”, rekao je Andrijašević.\nNa završnom turniru trebalo je da učestvuju i ekipe klubova malog fudbala “Brčko-zdravlje” iz Brčkog i “Ljubić” iz Prnjavora, ali su oni u posljednji čas iz objektivnih razloga odustali od takmičenja.


Press Online :: Umetnost :: Milija Belić na Bijenalu u Grenoblu\nMilija Belić na Bijenalu u Grenoblu\nU selekciju ovogodišnjeg međunarodnog Bijenala neobjektivne umetnosti u francuskom mestu Le Pon De Kle, u predgradju Grenobla, umetnički direktor Roland Orepuk uvrstio je i srpskog multimedijalnog umetnika Miliju Belića, koji će predstaviti jedan od svojih poslednjih radova.\nReč je o artefaktu pod nazivom „"Hyperion code"“.\nFestival neobjektivne umetnosti četvrti put okuplja najeminentnije svetske umetnike apstraktne orijentacije i ima za cilj da promoviše nove tendencije u ovoj vrsti umetnosti. Ovog puta izbor je pao na dvadeset evropskih umetnika iz jedanaest zemalja, među kojima je i Srbija, a specijalni gost biće Bili Gruner, umetnik iz Australije.\nZa vizuelni identitet Bijenala odabran je Belićev rad "Target" koji se tako nalazi na plakatu, katalogu, bilbordu, pozivnici, kao i u svim oblicima elektronske prezentacije, i koji simbolizuje usredsređenost, ali istovremeno i otvorenost prema različitosti.\nBijenale ne-objektivne umetnosti, koje uživa široku podršku političkih struktura u regionu, trajaće od 8. septembra do 28. oktobra 2017.


Duterte iz vojne baze zapretio Amerikancima: Ako donesete nuklearno oružje kod nas – kraj sporazuma - Sputnjik Srbija\n19:47 14 April 2021\nDuterte iz vojne baze zapretio Amerikancima: Ako donesete nuklearno oružje kod nas – kraj sporazuma\n© Tanjug / AR/ALBERTO ALCAIN\n19:57 01.03.2021 (osveženo 20:14 01.03.2021) Preuzmite kraći link\nPredsednik Filipina Rodrigo Duterte čvrsto je obećao da će brzo odustati od vojnog sporazuma između Vašingtona i Manile ako američko nuklearno oružje bude raspoređeno na Filipinima.\n„Izjavio sam da ćemo razvijati nezavisnu spoljnu politiku. Uverio sam Kinu da neću dozvoliti da se nuklearno naoružanje Amerike rasporedi na Filipinima“, rekao je Duterte tokom konferencije za štampu u vazduhoplovnoj bazi Vilamor u Pasaju.\nKonferencija je održana nakon što je Duterte prisustvovao ceromoniji povodom pristizanja prvih 600.000 doza Sinovakovih vakcina, isporučenih kineskim vojnim avionom u Manilu ranije tokom dana.\nDuterte: Ruska i kineska vakcina imaju prednost, zapad traži pare za nešto čega još nema\nNa pitanje o mogućnosti da američko nuklearno oružje bude skladišteno u njegovoj zemlji, Duterte je podsetio da filipinski Ustav zabranjuje razmeštanje nuklearnog oružja na tlu azijske države.\n„Mi to ne želimo, ali upozoravam vas da ću, ako dođem do informacija da ste (SAD) ovde doneli nuklearno naoružanje, odmah zatražiti da izađete i prekinuću odmah vojni sporazum Filipina i Amerike o rotaciji snaga (VFA)“, upozorio je Duterte, prenosi Sputnjik internešenal.\nIzjava dolazi nakon što je njegov portparol Salvador Panelo rekao početkom februara da je predsednik Filipina naložio vladi da ukine VFA, rekavši da je došlo vreme „da se oslonimo na sebe“.\n„Pojačaćemo sopstvenu odbranu i nećemo se oslanjati ni na jednu drugu zemlju“, istakao je Duterte.\nFilipinski lider je više puta verbalno napao američke političare zbog kritikovanja njegove borbe protiv droge, pa je čak i zabranio nekim američkih političarima da uđu u zemlju.\nFilipinski predsednik: Ako Amerika želi da ostane kod nas moraće da plati\nVFA, sporazum koji je stupio na snagu 27. maja 1999. godine, reguliše odnose između američke vojske na Filipinima i u Manili. SAD održavaju vojno prisustvo na Filipinima otkako je zemlja stekla formalnu nezavisnost 1945. godine i dozvolile su američkim mornaričkim, vazduhoplovnim i vojnim bazama da budu raspoređene po ostrvima.\nAmerika, Filipini, Rodrigo Duterte


Kriza je ogolila teške činjenice - Nova ekonomija\nGrupa stručnjaka MMF-a za Istočnu Evropu napravila je obiman izveštaj o sprovedenoj tranziciji u zemljama Zapadnog Balkana. Analiza o uspešnosti ekonomija ovog regiona bila je povod i za panel koji je sredinom marta MMF organizovan u Beču. Na njemu su učestvovali aktuelni, ali i bivši donosioci ekonomskih odluka u zemljama Zapadnog Balkana - ministri, guverneri, ekonomski analitičari iz zemalja regiona. Evo o čemu se govori u tom izveštaju\nZa Zapadni Balkan ratnim sukobima izgubljene devedesete uticale su da ovaj region trajno ostane u zaostatku u odnosu na preostali deo Evrope, konstatuje se u izveštaju o 15 godina tranzicije Zapadnog Balkana, koji je ovih dana objavio Međunarodni monetarni fond. Nesporno je, kaže se u izveštaju, da se izgubljena decenija delimično nadoknadila svim onim što su države Zapadnog Balkana intenzivno radile s početkom 21. veka.\nDok je ostatak evropskih privreda u nastajanju prošao kroz mirnu tranziciju iz komunizma u demokratiju, ovaj proces je za region Balkana dugo bio na čekanju. Reforme su počele kada su se sukobi utišali. U prethodnih nekoliko godina dosta je učinjeno. Ostvarile su prelazak ka tržišnoj ekonomiji, privatizovale brojna neefikasna preduzeća u državnom i društvenom vlasništvu, brzo su usvojile savremeni bankarski sistem i osnažile izvoznu orijentisanost svoje privrede. Poseban rast ostvarile su, u tom periodu BJR Makedonija i Srbija. Otkrivana su nova tržišta, povećala se razmena unutar regiona, kao i sa državama, novim članicama EU, uz manje oslanjanje na tradicionalna EU tržišta.\nZemlje su ukinule i brojne, nasleđene propise, dok su veliki projekti iznova crtali infrastrukturnu mapu regiona. Rezultat je bilo značajno približavanje nivoa životnog standarda u odnosu na bogatije susede u naprednim privredama EU. S početkom dvehiljaditih, strana ulaganja u bankarstvo, sa povećanom bazom depozita, osnažila je kredite privatnom sektoru. U stvari, s povećanjem depozita i kredita za više od 30 odsto BDP-a s početka dvehiljaditih, finansijski sektor na Zapadnom Balkanu produbljen je više od onog u novim državama članicama, u uporednoj fazi tranzicije. Osim produbljivanja, došlo je i do povećanja finansijskog uključivanja - pristupa bankarskim uslugama za siromašno i udaljeno stanovništvo, kao i efikasnost bankarskog sektora, iako je ona i dalje ispod nivoa novih država članica. Uz prosečan privredni rast u celom regionu većem od pet odsto godišnje u periodu od 2000. do 2008. godine, dohodak po stanovniku značajno je porastao i delimično je zatvoren jaz u odnosu na životni standard najbogatijih država Evrope. Ipak, sustizanje životnog standarda novih članica EU nije bilo zadovoljavajuće. Konretno, nove države članice znatno su brže sustigle napredne privrede EU, a u sličnim fazama tranzicije, zbog čega se nameće pitanje zašto Zapadni Balkan nije napredovao istim tempom, smatraju u MMF.\nPre krize, dosta sredstava globalne likvidnosti koja su kanalisana prema zemljama Zapadnog Balkana kroz ulaganja u vlasničke udele domaćih banaka olakšala su nadoknađivanje rasta, a samim tim maskirala nedostatak potpune strukturne promene. U godinama pre globalne finansijske krize, povećanje dotoka kapitala na Zapadni Balkan bilo je jednako značajno kao i u Srednjoj i Jugoistočnoj Evropi. Posrednici u tom dotoku kapitala bile su domaće banke, a kreditna aktivnost koja je rezultirala iz toga, otišla je dalje od onog što su garantovali osnovni finansijski i ekonomski pokazatelji. I zaista, prema nekim merenjima, samo polovina povećanja obima kredita u odnosu na BDP na Zapadnom Balkanu pre krize, može se objasniti temeljnim ekonomskim pokazateljima.\nDotok kapitala u bankarstvo\nTo je bilo slično iskustvu u drugim evropskim privredama u nastajanju, iako je širenje kreditne aktivnosti u baltičkim zemljama i Bugarskoj bilo znatno veće nego na Zapadnom Balkanu (uz izuzetak Crne Gore i možda Kosova) i znatno manje motivisano utvrđenim ekonomskim pokazateljima.


Moramo očuvati porodicu sa tradicionalnim vrednostima – DnevniZurnal\nMoramo očuvati porodicu sa tradicionalnim vrednostima\nby admin 12/02/2022, 15:40 999 Views\nPatrijarh srpski Porfirije i ministar za brigu o porodici i demografiju Ratko Dmitrović zaključili su na današnjem sastanku da demografska obnova nije moguća bez porodice, kao i da se mora učiniti sve da se ona sačuva i održi sa svim tradicionalnim vrednostima koje nosi sa sobom. Kako se navodi u saopštenju ministarstva, Dmitrović je Porfirija na sastanku u Patrijašijskom dvoru u Beogradu upoznao sa “nizom veoma zabrinjavajućih činjenica od kojih je najupečatljivija da Srbija posle više decenija ima manje od sedam miliona stanovnika”.\nMinistar je objasnio da je 2021. godine, u odnosu umrlih i rodjenih, „Srbija izgubila gradove veličine Кruševca i Loznice zajedno“.\nPatrijarh je naglasio da srpski narod nema većeg i težeg problema od toga, da su na to ukazivala obojica njegovih prethodnika na tronu Svetog Save i da podržava sve mere koje država preduzima u tom cilju.\nPored brige za narod u Srbiji, sagovornici su se, kako se navodi u saopštenju, složili da država i Crkva moraju intenzivirati saradnju na unapredjenju položaja srpskog naroda u državama bivše Jugoslavije, kao i čuvanju i snaženju veza sa Srbima u rasejanju.


Milena Spasojević osvojila titulu u Austriji - SportFem\nMilena Spasojević osvojila titulu u Austriji\nOdbojkašice Linc Stega drugi put u istoriji osvojile su titulu prvaka Austrije. UVC Holding Grac savladan je veoma ubeljivo sa 3:1 u prvom meču i 3:0 u susretu odigranom u Lincu, a jedna od najzaslužnijih za uspeh devojaka u žutim dresovima bila je naša Milena Spasojević.\nDevojka koja je stasala u Radničkom iz Beograda, a afirmaciju stekla u ŽOK Klek, čiji je dres nosila od 2015. do 2019. godine, tokom čitave sezone je predvodila Linc. Imala je nešto manju minutažu u finalu, zato što je domaća odbojkašica Katarina Holcer bila nezaustavljiva!\nUzela “duplu krunu” – Milena Spasojević\nLinc postoji od 1972. godine, ali prvu titulu osvojio je tek 2019.\nZanimljivo je, međutim, da je ekipu tokom polufinalne serije zahvatio korona virus, čak osam igračica je bilo zaraženo i u jednom trenutku je postojala realna opasnost da odustanu od daljeg takmičenja.\nIste ekipe, najjače u Austriji, igrale su krajem februara i u finalu Kupa, a ishod je bio isti – Linc je slavio 3:1.\nSvetska odbojkaška federacija (FIVB) saopštila je da su poznate 24 reprezentacije učesnice Svetskog prvenstva...\nOdbojkašice Jedinstva iz Stare Pazove zabeležile su maksimalnu pobedu u 1. kolu B grupe...\nŽelezničar iz Lajkovca, aktuelni pobednik Kupa Srbije i Ub, pobednik Superlige, odigraće meč Superkupa...\nFIVB: SP klubova 2021. i 2022. u Kini\nFrančeska Pićini ponovo rekla „kraj“


29. novembar 2019. Članovi GOPAK i predstavnici Agencije za borbu protiv korupcije na 14. sastanku GOPAK u Srbiji\nOdržan 14. sastanak GOPAK u Srbiji\nČlanovi Globalne organizacije parlamentaraca za borbu protiv korupcije (GOPAK) u Srbiji održali su 29. novembra 14. sastanak na kome su razmotrili ispunjavanje preporuka iz GRECO izveštaja i implementaciju Zakona o lobiranju u praksi.\nPredstavnici Agencije za borbu protiv korupcije su članovima nacionalnog organka GOPAK predstavili dinamiku ispunjavanja preporuka iz GRECO izveštaja sa posebnim osvrtom na prelazni izveštaj usklađenosti, odnosno, četvrti krug evaluacije, koji je usvojen u martu ove godine.\nDirektor Agencije Dragan Sikimić i predsednica IO GOPAK ogranka Dubravka Filipovski ocenili su dosadašnju međusobnu saradnju kao veoma uspešnu, a direktor Agencije je istakao da je ovoj instituciji Narodna skupština ključni partner u radu. On je naveo da Agencija nastavlja sa ispunjavanjem preporuka iz GRECO izveštaja koje se sada odnose pre svega na promenu Ustava i donošenje relevantnih zakona koji iza toga slede. U poslednjem krugu evaluacije najvažniji momenat je bio donošenje Zakona o lobiranju i donošenje podzakonskih akata koji su potrebni za njegovu primenu, a u narednom izveštaju će se naći i sve urađeno po pitanju obuke i edukacije svih učenika u postupku lobiranja.\nPomoćnici direktora Agencije za borbu protiv korupcije Ivana Cvetković, Verka Atanasković i Jovan Božović predstavili su članovima GOPAK detalje iz izveštaja za četvrti krug evaluacije koji je bio značajno povoljniji za Srbiju. Za novi izveštajni period ili peti krug evaluacije ostaje da se ispune još tri obaveze i to u oblasti sprečavanja korupcije i donošenje kodeksa ponašanja narodnih poslanika. Predstavnici Agencije su ocenili da bi taj izveštaj mogao da bude značajno povoljniji za našu zemlju, a biće pred GRECO predstavljen u maju naredne godine i u njemu se ne naći delovi koji se odnose i na Narodnu skupštinu. Govoreći o implementaciji Zakona o lobiranju predstavnici Agencije su predstavili rad na podzakonskim aktima, posebno donošenju kodeksa ponašanja u lobiranju, koji ima za cilj zaštitu javnog interesa i afirmaciju lobiranja, a sve radi sprečavanja sukoba interesa. Posebnu pažnju posvetili su obavezama Narodne skupštine i samih narodnih poslanika koje proističu iz Zakona u momentu kada se sa primenom počne. Podzakonskim aktima definisano je ko su lobisti, ko korisnici a ko lobirana lica i kako se oni u tom procesu ponašaju, šta su im prava i obaveze. I registrovani i neregistrovani lobisti u obavezi su da se lobiranom licu prvi put obrate isključivo u pisanoj formi i dostave ugovor sa korisnikom ili proverljive podatke o sebi, koje lobirano lice tj. funkcioner ili zaposleni u organima vlasti sa popunjenim obrascima dostavljaju Agenciji za borbu protiv korupcije. Ocenjeno je da ova procedura predstavlja korak više u transparentnosti. S ciljem da sve strane u procesu lobiranja budu blagovremeno upoznate sa pravima i obavezama, Agencija će za nosioce vlasti organizovati obuke, što će obuhvatiti i narodne poslanike.\nPredsednica IO GOPAK u Srbiji Dubravka Filipovski obavestila je predstavnike Agencije za borbu protiv korupcije da je GOPAK ogranak u Srbiji uputio dopis predsednici Narodne skupštine sa preporukom da se oformi grupa za rad na kodeksu ponašanja narodnih poslanika. Ona je dodala da je Narodna skupština tako nečemu bila najbliže 2013. godine, pa se to nije dogodilo i ocenila da ne veruje da će taj posao biti završen u ovom mandatu Narodne skupštine. Takođe, Filipovski je istakla da je cilj Zakona o lobiranju smanjenje korupcije i pozdravila donošenje podzakonskih akata u roku, kao i da jedva čeka da se počne sa njegovom primenom kako bi se smanjila politizacija ovog polja delovanja. Ona je istakla da će se GOPAK obratiti predsednici Narodne skupštine da se što pre organizuje obuka za narodne poslanike o primeni Zakona o lobiranju.\nČlanovi GOPAK apelovali su na predstavnike Agencije za borbu protiv korupcije da se posebna pažnja obrati na obuke nosilaca vlasti na lokalu, a predsednica IO GOPAK Dubravka Filipovski je obavestila članove da će delegacija koju će predvodili predsednica Narodne skupštine predstavljati Srbiju na narednoj godišnjoj konferenciji GOPAK i pozvala članove da uzmu aktivnije učešće u promociji aktivnosti i rezultata rada nacionalnog ogranka u Srbiji.\nSastanku su prisustvovali članovi GOPAK u Srbiji, narodni poslanici Dubravka Filipovski, Elvira Kovač, Momo Čolaković, Bojan Torbica, Jelena Žarić Kovačević, Zoran Bojanić, Aleksandra Majkić, Borka Grubor i dr Milorad Mijatović.


Besplatne obuke za početnike u biznisu – ICR\nBesplatne obuke za početnike u biznisu\n11. januara 2009. 15. jula 2010. sasha\nMinistarstvo omladine i sporta, Republička agencija za razvoj MSPP i norveška organizacija BIP (Business Innovation Programs) raspisale su danas javni poziv za obuku početnika u biznisu. Za učešće na ovom konkursu mogu se prijaviti potencijalni preduzetnici od 18 do 35 godina starosti, koji imaju poslovnu ideju i žele da je realizuju ili testiraju profitabilnost i održivost poslovne ideje.\nObuke za početnike u biznisu, koje traju pet dana, sadrže treninge iz oblasti razvoja i testiranja poslovnih planova, izrade biznis (poslovnog) plana, pravni okvir i procedure za registraciju, kao i obuku za popunjavanje prijave za kredit za početnike bez hipoteke Ministarstva ekonomije i regionalnog razvoja, u skladu sa izrađenim biznis planom. Obuke, koje će se izvoditi po metodologiji novreških eksperata iz BIP programa, održavaće se u 14 regionalnih agencija i centara, u periodu od 16. februara do 15. aprila 2009. godine.\nSvi zainteresovani kandidati mogu preuzeti formulare za prijavu u najbližoj regionalnoj agenciji i centru ili ih mogu preuzeti sa veb sajta Republičke agencije (www.sme.gov.rs). Prijave sa kratkim opisom poslovnih ideja zainteresovani mogu podneti najkasnije do 2. februara 2009. godine u agencijama i centrima u svom regionu.\nMinistarstvo omladine i sporta Republike Srbije, Republička agencija za razvoj MSPP i norveška organizacija Business Innovation Programs potpisali su u oktobru 2008. godine Memoranduma o razumevanju, čime je započela realizacija projekta „Razvoj omladinskog preduzetništva u Srbiji“. Cilj projekat je nefinansijska pomoć mladima koji su potencijalni kandidati za kredite za početnike bez hipoteke koje inicira Ministarstvo ekonomije i regionalnog razvoja. Predviđeno je da projekat traje godinu dana, a očekuje se da će obuku proći 700 mladih u 14 regionalnih agencija. Partneri u Srbiji su Ministarstvo omladine i sporta i Ministartsvo ekonomije i regionalnog razvoja, a implementatori Republička agencija za razvoj MSPP sa regionalni agencijama i BIP.\nDodela sredstava crkvama\nKonkurs za nacinolne manjine\n7. jula 2015. Ξ


zensko preduzetnistvo : Južne vesti\nOtvoren mentorski program za osnaživanje žena sa invaliditetom\n14:35, 11. 2. 2019.\nŽene sa invaliditetom koje su zainteresovane da nauče više o svojim pravima i o tome kako da ih ostvare, čuju više o sprečavanju diskriminacije i nasilja nad ženama i inkluzivnom obrazovanju i aktivizmu, mogu da se prijave do 20. februara na mentorski program koji je namenjen njihovom osnaživanju.\n08:55, 12. 12. 2018.\nDa žene moraju biti uporne i znatiželjne u poslu kako bi bile uspešne istakle su kreatorka Nevena Kragić i voditeljka Snežana Dakić na konferenciji "Women in Business" održanoj u Nišu. S druge strane, direktorka Kuće klastera Danka Milojković ističe da je potrebno boriti se za žene preduzetnice, kako bi se one imale jednake šanse u poslu.\nObuke i bespovratna sredstva za leskovačke preduzetnice\n15:59, 25. 10. 2018.\nLeskovčanke koje žele da započnu ili unaprede sopstveni posao, mogu se do 11. novembra prijaviti na konkurs za besplatne obuke i bespovratna sredstva.\nBesplatna obuka o preduzetništvu za nezaposlene Nišlijke\n13:23, 25. 10. 2018.\nNezaposlene žene i devojke iz Niša, starosti od 17 do 29 godina, mogu se prijaviti za učešće na besplatnim edukacijama o preduzetništvu, a na predavanjima će učiti kako da pokrenu biznis, dođu od ideje do poslovnog modela, naprave marketing strategiju i saznaju kako da dođu do ulagača.\nDiskusija o ženskom preduzetništvu u niškom EU info kutku\n09:05, 15. 3. 2017.\nO svojim iskustvima u preduzetništvu, kako najavljuju, govoriće Žaklina Nedeljković iz ambulante za zdravstvenu negu, terapiju i čuvanje starih, bolesnih i dece "Mobilna sestra", Milica Čalija koja predstavlja porodični biznis “Anđeli kolači” i vlasnica firme “Inter-mehanika” Ružica Đurđević.\n09:58, 21. 7. 2015.\nNišlijke koje imaju poslovne ideje, bez obzira na oblast kojom se bave, mogu da se prijave na konkurs Udruženja "Zadrugarice" i, ako budu odabrane, dobiju podršku za razvoj svog posla.


Lavrov: Rusija ima favorite u BiH, to su građani BiH - Moja Hercegovina\nPočetna / Lavrov: Rusija ima favorite u BiH, to su građani BiH\n21. Septembra 2018. 13:56\n”Razgovarali smo o stanju u regionu i saglasili se da bi uspješan završetak razgovora Beograda i Prištine bio važan za stabilnost u regionu. Razgovarali smo o našoj saradnji na multilateralnom planu, posebno u okviru Ujedinjenih nacija. Imamo zasad dobru saradnju na međunarodnoj sceni i uvjeren sam da će se to nastaviti. Na kraju želim da pored oficijelnog, da izrazim lični stav i zahvalim se što je prihvatio poziv i došao, raduje nas to sve, nadam se da će imati ugodan boravak” – poručio je Crnadak.\n”Velika hvala poštovani ministre, mi smo danas imali jako sadržajan sastanak u Predsjedništvu i onda detaljne razgovore s ministrom vanjskih poslova. Kao što je podvukao moj kolega, Rusija polazi od bezalternativnosti Dejtonskog sporazuma. Podržavamo suverenitet, teritorijalni integritet i ustavne punomoći dva entiteta i tri naroda u Bosni i Hercegovini. Mi smo zainteresovani da se rezultati izbora zasnivaju na tim principima. To će doprinositi konsolidaciji Bosanaca oko tih principa. Visoko cijenimo ono što su nam ovdje potvrdili, zainteresovanost i usmjerenost na jačanje saradnje. I mi smo zainteresovani za razvoj saradnje. Između naše dvije zemlje u stalnom porastu je robna razmjena, ta tendencija se povećava. Nastavljamo isporuke gasa bez problema u BiH” – rekao je Lavrov.\n”Mi pozdravljamo direktan dijalog Beograd – Priština, ali najvažnije je da se ono o čemu se razgovara zaista i realizuje. I mi smo se saglasili da spoljni igrači na Balkanu ne trebaju praviti konfrontacione situacije. Naša zemlja uvijek je lijepo sarađivala s EU i SAD ovdje i u usaglašavanju Dejtonskog sporazuma, ne vidim razlog da se ta saradnja mijenja. Htio bih da se zahvalim našim domaćinima i lično ministru Crnadaku da posjetim Bosnu i Hercegovinu.”- naglasio je šef ruske diplomatije.\n”Mi imamo svoje favorite, ti favoriti su ljudi, ti favoriti su bosanski državljani koji će davati glasove za političare. Mi nikad nikome ne preporučujemo za koga ko da glasa na izborima u drugim zemljama. I opet ćemo poštovati izbor Bosanaca” – kazao je on.\nNakon Sarajevo, Lavrov će posjetiti Istočno Sarajevo i Banjaluku.\nOznakeBanjaluka ISTOČNO SARAJEVO Lavrov posjeta rusija sarajevo


Milorad Dodik se pravda, ali džaba mu: "Nisam glup da bih se junačio pred Amerikom, ali nisu u pravu"\nČlan Predsjedništva Bosne i Hercegovine Milorad Dodik rekao je da će upoznati predsjednika Srbije Aleksandra Vučića sa političkim razvojem situacije u BiH.\nDodik je kazao da će Vučića upoznati i sa i tim da “RS ne vjeruje u slatkorječive, lažne dobre namjere nekih zapadnih faktora i Bošnjaka”.\nDodik je rekao da “u Sarajevu uvijek pokušavaju da donesu neku odluku da smire RS, a poslije toga po pravilu slijedi još gora odluka”.\nOn je naveo da je i ovaj sastanak sa Vučićem kontinuitet ranijih sastanaka, da razgovaraju o situaciji i dogovaraju se o mogućim reakcijama.\nDodik kaže da razumije šta Srbija može da učini, a šta ne, te da od Vučića ne traži podršku u cijelosti, ali očekuje razumijevanje “koje mora da postoji”.\n“Mi moramo to da zaustavimo jer nakon godinu ništa od RS neće biti. Ja sam čovjek koji je uložio svoj politički život u ovo. Čujem danas svašta o sebi, a bolje da odem časno i dostojanstveno nego da budem poltron i lomljiv.\nNisam glup da bih se junačio pred Amerikom, ali Amerika nije u pravu, ‘tetoši’ neke Srbe ovdje, podvaljuje i pokušava da nam nametne rješenja, priča o zajedničkoj državi, a pravi muslimansku državu kojom su veoma zadovoljni u Sarajevu“, rekao je Dodik novinarima u Banja Luci – prenio je N1.\nDodik je kazao i da će biti donesena odluka o povlačenju saglasnost sa Zakona o vojsci, jer, kako je naveo, “RS ne želi vojsku koju će oni sutra upotrijebiti protiv srpskog naroda”. Dodao je i da RS neće dati legitimitet ni VSTV-u ni indirektnim porezima.\nPonovio je da ne priznaje visokog predstavnika te dodao da on može donijeti koju god hoće odluku, ali da to neće važiti u RS, odnosno neće ga objaviti službeni glasnik.\nVelika humanitarna akcija pred Osnovnom školom “Prvi mart” u Jelahu: Dobri ljudi dijelite i dođite na bazar da pomognemo mališanima!


Kamala Haris, izabrana američka potpredsednica, i njen suprug Daglas Emhov primili su vakcinu protiv koronavirusa koju su zajednički proizveli farmaceutska kompanija Moderna i američki Nacionalni institut za zdravlje (NIH).\n"Jedva da sam išta osetila. Želim da ohrabrim svakoga da se vakciniše. Relativno je bezbolno i bezbedno je. Ovde se radi o spašavanju života. Verujem naučnicima", rekla je Haris nakon što je primila vakcinu protiv Kovida 19.\nPrethodno je, sredinom decembra, vakcinisan zabrani američki predsednik Džozef Bajden koji je primio "Fajzerovu" vakcinu. Tada je najavio je da će mu borba protiv koronavirusa biti prioritet tokom mandata. Apelovao je i na građane da se vakcnišu kada to bude bilo moguće.\n"Nemaju zbog čega da brinu”, rekao je tada Bajden i pozvao građane da budu strpljivi jer će, kako je rekao, biti neophodno vreme da se obezbedi vakcina za sve Amerikance.\nU istom intervalu vakcinisan je i potpredsednik Sjedinjenih Država Majk Pens vakcinisan je pred televizijskim kamerama da bi uverio Amerikance da je vakcina bezbedna.\n“Dolazi nada. Američki narod može da bude uveren da imamo jednu i možda za nekoliko sati dve bezbedne vakcine", rekao je Pens.\nOdlazeći predsednik Donald Tramp još nije vakcinisan protiv koronavirusa. Bela kuća je sredinom decembra saopštila da će to biti učinjeno kada njegov lekarski tim odluči da je najpodesnije. Inače, Tramp je tokom oktobra oboleo od koronavirusa i bio je na lečenju u vojnoj bolnici Volter Rid u vašingtonskom predgrađu Betezda.


Naslovna » Izlasci » Muzika » Koncerti » Remos u Sava centru sa novim pesmama\nNada Mandić 29. maj 2013. Koncerti Komentari su isključeni na Remos u Sava centru sa novim pesmama\n„Opušten sam jer mi ovo nije prvi koncert u Beogradu, i radujem se ponovnom susretu sa mojom publikom i razmeni energije i emocija. Verujem da ćemo zajedno pevati i da ćemo se svi odlično provesti“, izjavio je Remos.\nGrčki pevač voli srpsku muziku narocito Gorana Bregovića i Željka Joksimovića i kaže da mu je čast što su mnoge njegove pesme obradili srpski izvođači. U Srbiji ima puno prijatelja, naročito među košarkašima (Duda Ivković, Željko Obradović, Bodiroga, Tomašević, Paspalj), a tu je i Tijana Dapčević sa kojom je i snimio pesmu „Zagrljaj“.\nUskoro će se u prodaji naći njegov novi album sa 11 pesama, a neke će premijerno čuti i publika u Sava centru. (danubeogradu.rs)\nTagoviantonis remos dub izlasci koncerti muzika sava centar vesti\nPrethodni Rusija u pesmi i igri, 31. maja\nSledeći BELEF 2013 od 21. juna do 15. jula


NATO i Rusija nisu razgovarali o primeni Sporazuma o uništavanju raketa - 30.03.2017, Sputnik Srbija\nNa sednici Saveta Rusija–NATO na nivou ambasadora, koji je održan u sedištu NATO-a, nije razmatrana implementacija Sporazuma o uništavanju raketa srednjeg i... 30.03.2017, Sputnik Srbija\nrusija, vesti, svet, brisel, jens stoltenberg, savet rusija-nato\n17:09 30.03.2017 (Osveženo: 17:57 30.03.2017)\n© AP Photo / Virginia MayoGeneralni sekretar NATO-a Jens Stoltenberg dolazi na konferenciju za medije nakon sastanka Saveta Rusija-NATO u Briselu\nPariz: Rusija da poštuje sporazum RSMD ili će NATO reagovati\n18 Februar 2017, 08:10\n„To pitanje nije razmatrano na današnjem sastanku Saveta. Mogu da kažem da su Sjedinjene Američke Države saopštile saveznicima da njihovi nalazi ukazuju na kršenje Sporazuma o RSMD od strane Rusije“, rekao je Stoltenberg novinarima.\nSporazum o RSMD zabranjuje stranama da poseduju balističke rakete kopnenog baziranja i krstareće rakete sa dometom od 500 do 5,5 hiljada kilometara. Rusija i SAD periodično iznose međusobne optužbe za kršenje Sporazuma potpisanog 1987. godine.\nGeneralni sekretar NATO-a rekao je novinarima da je „sastanak bio dug, iskren i konstruktivan“.\n„Uspeli smo da održimo tri sastanka Saveta Rusija–NATO 2016. godine, a sada prvi sastanak u martu ove godine. Mi želimo periodičniji dijalog, periodične sastanke Saveta, jasan i smislen dijalog i radimo na tome u Savetu“, istakao je Stoltenberg.\nSavet Rusija-NATO: O Ukrajini, Avganistanu i sprečavanju novih incidenata\n30 Mart 2017, 07:32\n„Rusija je održala brifing o tri nove divizije u Zapadnom vojnom okrugu, NATO o četiri borbene grupe“, dodao je Stoltenberg.\nNATO vidi napredak na sastancima Saveta Rusija-NATO, ali bi želeo veću transparentnost i računa na brifinge o predstojećim vojnim vežbama, rekao je generalni sekretar NATO-a.\n„Ideja je da se Savet iskoristi kao platforma političkog dijaloga da bi se promovisala veća transparentnost i predvidljivost u odnosima Rusije i NATO-a“, naglasio je on.\n„Napravili smo određeni napredak, delom zbog toga što smo imali brifinge o vojnim vežbama prošle godine, a delom zbog toga što je na današnjem sastanku Rusija održala brifing o tri nove divizije u Zapadnom vojnom okrugu, a NATO održao brifing o četiri nove borbene grupe“, naglasio je Stoltenberg.\n„Pozdravljam ovo kao korak u dobrom pravcu, ali bismo želeli više, više brifinga i transparentnosti u vezi sa predstojećim vojnim vežbama“, dodao je Stoltenberg.\nNATO zabrinut zbog ruskog priznavanja dokumenata DNR i LNR\nNATO je zabrinut zbog toga što je Rusija priznala dokumente izdate u nepriznatim DNR i LNR, kao i uvođenje rublje tamo, rekao je generalni sekretar NATO-a.\n„Danas su saveznici NATO-a pozvali Rusiju da iskoristi svoj značajan uticaj na borce sa ciljem pune implementacije obaveza i izrazili ozbiljnu zabrinutost zbog priznavanja od strane Rusije ličnih dokumenata koje su izdali separatisti, uvođenja rublje i oduzimanja preduzeća“, rekao je Stoltenberg novinarima posle sastanka Saveta Rusija–NATO.\nRusija izjednačila pasoše DNR i LNR sa ukrajinskim dokumentima\nPredsednik Rusije Vladimir Putin sredinom februara je potpisao ukaz o priznavanju u Rusiji dokumenata izdatih građanima Ukrajine i licima bez državljanstva koja borave na teritoriji pojedinih područja Donjecke i Luganske oblasti Ukrajine, do političkog rešenja situacije u ovim oblastima.\nStavovi NATO-a i Rusije o situaciji u Ukrajini i oko nje i dalje se znatno razilaze, dodao je Stoltenberg.\n„Ostale su jasne razlike u stavovima saveznika NATO-a i Rusije o krizi u Ukrajini i oko nje. To je bilo prvo pitanje koje smo razmatrali“, rekao je Stoltenberg novinarima.\nOn je istakao da „bezbednosna situacija nastavlja da izaziva duboku zabrinutost, a narušavanje prekida vatre na istoku Ukrajine dostiglo je rekordni nivo“.


Sve porodice poginulih boraca biće stambeno zbrinute | Palelive.com\nPočetna Regija Istočno Sarajevo Sve porodice poginulih boraca biće stambeno zbrinute\nSve porodice poginulih boraca biće stambeno zbrinute\nISTOČNO SARAJEVO – Liturgijom u Crkvi Svetog Đorđa na Vracama, polaganjem vijenaca na Centralni krst na Vojničkom groblju i slavskim obredom Boračka organizacija opštine Istočno Novo Sarajevo danas je proslavila krsnu slavu Mitrovdan.\nPredsjednik Boračke organizacije Istočno Novo Sarajevo Dragiša Tuševljak istakao je dobru saradnju sa opštinom kada je riječ o rješavanju problema boračke populacije.\nTuševljak je naglasio da je status porodica poginulih boraca na području opštine Istočno Novo Sarajevo dobro riješen, sve porodice su stambeno zbrinute, a određeni broj djece je zaposlen.\nOn ja naveo da Boračka organizacija nije zadovoljna položajem demobilisanih boraca koji su danas najugroženija kategorija u društvu jer se ne rješavaju njihova statusna pitanja – stambeno zbrinjavanje i zapošljavanje.\nNačelnik opštine Istočno Novo Sarajevo LJubiša Ćosić naglasio je da se opština iz godine u godinu trudi da poboljša položaj boračke populacije, a prije svega porodica poginulih boraca i ratnih vojnih invalida.\n„Mislim da smo u tom dijelu ove godine uspjeli, sve porodice poginulih boraca i ratni vojni invalidi od prve do četvrte kategorije su stambeno zbrinuti“, rekao je Ćosić i dodao da su to pitanje uspješno rješili zahvaljujući Vladi Republike Srpske i opštini.\nOn je naglasio da je prioritet u narednom periodu zapošljavanje i samozapošljavanje boračke populacije, dodajući da su proteklih dana insistirali na zapošljavanju jednog člana porodice poginulog borca.\nĆosić je naglasio da će opština u idućoj godini izdvojiti oko 30.000 KM iz budžeta za obnovu centralnog obilježja za poginule borce.\nOn je podsjetio da opština redovno kroz jednokratnu pomoć pomaže boračku populaciju, te naglasio dobru saradnju sa Boračkom organizacijom opštine Istočno Novo Sarajevo.\nPrethodni članakPovećan broj krađa vozila\nNaredni članakObilježena krsna slava Saveza guslara Srpske


URUČENI UGOVORI ZA SPROVOĐENJE I REALIZACIJU JAVNIH RADOVA – OB "Studenica"\nURUČENI UGOVORI ZA SPROVOĐENJE I REALIZACIJU JAVNIH RADOVA\nHome / Vesti / URUČENI UGOVORI ZA SPROVOĐENJE I REALIZACIJU JAVNIH RADOVA\nSredstvima Nacionalne službe za zapošljavanje u iznosu od 13,5 miliona dinara i 3,5 miliona dinara iz Fonda za profesionalnu rehabilitaciju i zapošljavanje osoba sa invaliditetom, finansirani su projekti javnih radova koji će se u Kraljevu sprovoditi u naredna četiri meseca.\nU ovim radovima će biti angažovano ukupno 119, odnosno 95 teže zapošljivih lica i 24 osobe sa invaliditetom. Ove godine odobren je 21 projekat, a prioritet su imali oni iz oblasti socijalnih i humanitarnih delatnosti, održavanja i obnavljanja javne infrastrukture i zaštite životne sredine.\nOpšta bolnica ”Studenica” je konkurisala sa dva projekta i oba su odobrena. Za projekat ”Medicinska i nemedicinska pomoć i podrška bolesnicima na stacionarnom lečenju” odobrena su sredstva za angažovanje 14 lica i to 10 medicinskih sestara sa srednjom stručnom spremom, dve sa višom i dva lekara. U okviru projekta ”Sistematsko sakupljanje otpada, predostrožnost i preventiva, poslovi održavanja i uređenja zelenih površina” odobrena su sredstva za angažovanje pet nemedicinskih radnika.\nDirektor naše bolnice – dr Zoran Mrvić je rekao da će se anagažovani u nemedicinskom projektu pored navedenih poslova, baviti i sređivanjem bolničke arhive. Što se medicinskog kadra iz ovog programa tiče, nakon višegodišnjeg čekanja na zaposlenje, kroz javne radove će se oni vratiti u struku, što predstavlja dobru osnovu odakle će kasnije konkurisati za posao na određeno vreme ili za stalno zaposlenje.\n”Vrednost radova za medicinski projekat je 2.086 000, a za drugi je oko 750 000 dinara. Angažovanje radnika na ovaj način je veoma značajno i za našu ustanovu jer dolazi sezona godišnjih odmora pa je ovakav vid pomoći, u prvom redu medicinskog kadra, dragocen”, istakao je dr Mrvić.\nUgovori za sprovođenje javnih radova svečano su uručeni predstavnicima ukupno 19 poslodavaca. Pored naše ustanove, javni radovi će se sprovoditi i u Domu zdralja Kraljevo, Specijalnoj bolnici ”Agens”, JKP ”Čistoća”, Predškolskoj ustanovi ”Olga Jovičić – Rita”, Udruženju paraplegičara, Udruženju slepih i slabovidih lica, i drugim udruženjima građana sa teritorije grada Kraljeva.\nOBELEŽEN SVETSKI DAN BEZ DUVANA, 31. MAJ


May 7, 2015 energetika, SolarCity, Tesla, Tesla Elon Musk\nDirektor kompanije “Tesla” Elon Musk pokušava da promeni način korišćenja energije u domaćinstvima tako što bi se koristili milioni malih postrojenja napravljenih od solarnih panela i baterija koji bi se nalazili na krovovima kuća i garaža. “Naš cilj je da se iz temelja promeni način na koji svet koristi energiju”, rekao je on novinarima. Iako će Tesla napraviti bateriju “Powerwall” planiraju da je prodaju raznim drugim kompanijama.\nLista partnera uključuje i “SolarCity” koju su osnovali Muskovi rođaci Lindon i Piter Riv, a čiji je on predsednik i najveći akcionar. Cena električnih automobila počinje od 70.000 dolara, pa baterije mogu biti preskupe za većinu potrošača. Predložena cena baterija je od 3.000 do 3.500 dolara u zavisnosti od kapaciteta, a to bi moglo da obeshrabri interesente, posebno kada je u pitanju proizvod koji ima ograničenu upotrebu. “Ne verujem da će ovaj proizvod u početku biti interesantan prosečnom čoveku”, priznao je Piter Riv, ali i da očekuje da će potražnja biti dovoljna i da će se značajno povećati broj baterija u domovima.\nMeđutim, Mosk je veoma ohrabren prvim odzivom i veruje da će Tesla i budući partneri uspeti da prodaju dve milijarde pakovanja baterija širom sveta, što je otprilike isti broj kao i vozila na putevima. Iako će biti potrebno dosta vremena da se sve to ostvari, u Tesli se nadaju da će početi isporuku prvog, ograničenog broja “Powerwall” baterija ovog leta u SAD pre nego što krenu na međunarodno tržište sledeće godine. Dugoročni plan je da se u svetu smanji korišćenje energije iz fosilnih goriva, pošto se stvaranje mreže kućih baterija može kontrolisati kao da su u pitanju elekrane i to bi privredi moglo da pomogne da obezbedi dovoljno energije u ovo vreme velike potražnje.


Kingsi prokockali +24 u Portlandu - 2003-11-14\nPosle dve pobede u “Rouz Gardenu” prošle sezone, Kingsi su na prvom ovogodišnjem gostovanju u Portlandu prokockali 24 poena razlike i uspeli da izgube praktièno dobijenu utakmicu. Posle 53 minuta igre bilo je 112:110 za Blejzerse, koji su imali èak trojicu igraèa sa preko 20 poena. Peða Stojakoviæ bio je najefikasniji u poraženom timu sa 27 koševa, ali je samo dva ubacio u poslednjoj èetvrtini i produžetku. Vlade Divac igrao je 34 minuta, uz uèinak 13 poena, 6 skokova i 5 asistencija, s tim da je zbog šest liènih grešaka izašao iz igre pre kraja utakmice.\nTrener “kraljeva” Rik Adelman ceo meè je odigrao sa sedam igraèa, a u treæoj èetvrtini ostao je i bez Breda Milera, koji je povredio desnu šaku i nije se vraæao na parket. Poput plej-ofa pretprošle sezone, glavnu ulogu kada se rešavalo pitanje pobednika preuzeo je Majk Bibi, ali iako je sa 26 poena i 15 asistencija pružio verovatno najbolju partiju sezone, najpre je u regularnom delu meèa promašio šut za pobedu, a zatim u produžetku u poslednja dva napada svog tima dobio bananu i promašio poslednji šut. Trojica najboljih u timu Portlanda bili su Zek Rendolf sa 28 poena i 14 skokova, Bonzi Vels sa 27 koševa i 9 uhvaæenih lopti i Rašid Valas, koji je postigao 26 poena. Posle èetvrtog poraza ove sezone, uz isto toliko pobeda, Kingsi na zapadu imaju bolji skor samo od Finiks Sansa, koji su jedini tim ispod 50 odsto uspešnosti u toj konferenciji.\nTrijumf Minesote u Èikagu – 92:89 posle produžetka ostao je u senci povrede Džamala Kroforda, koji je poèetkom poslednje èetvrtine pao na glavu, posle èega je odmah prebaèen u bolnicu. Na sreæu, testovi su pokazali da nema nikakvih ošteæenja, da se radi o lakšoj povredi vrata i Kroford je danas u toku dana pušten iz bolnice. Portparol Bulsa Brendon Fejber saopštio je da se ne zna koliko æe odsustvovati sa parketa.\nPeti put zaredom Dalas Meveriksi bili su bolji u teksaškom derbiju protiv Hjustona – 96:87. Dirk Novicki sa 23 poena i Entuan Voker sa 17 poena i 12 skokova bili su najzaslužniji za pobedu Mevsa, dok je u poraženom timu najefikasniji bio Džim Džekson sa 23 pogotka.


Navijači i igrači Partizana zajedno su proslavili trijumf u meču u kome je bio postignut čak 221 poen.\nPredsednik u loži\nOstoja Mijailović (u sredini), novi predsednik KK Partizan, prvi put od kako je zvanično preuzeo funkciju čelnog čoveka crno-belih, prati je iz lože nastup kluba kojim je počeo da rukovodi.\nMiroslav Nikolić, trener košarkaša Partizana, nije mogao da veruje kakve su pojedine sudijske odluke\nNikolić je svoju nevericu u jednom trenutku saopštio arbitrima prišavši im toliko da je iz daljine delovalo kao da je u klinču sa njima.\nEkipi Partizana priključio se i centar sa Jamajke, Samardo Samjuels, čiji se debi još čeka, ali kog navijači crno-belih s nestrpljenjem očekuju na parketu.\nPoziranje sa mališanima\nBrojne pristalice Partizana, naročito mlađi naraštaji, poželeli su zajedničku fotografiju sa Samjuelsom.\nJamajka u srcu\nSa Samjuelsom nisu samo pozirali navijači u crno-belim obeležjima, već i jedna devojčica u dresu - Jamajke, zemlje iz koje i potiče novi centar Partizana.\nUh, kakav meč\nMuta Nikolić je posle neverovatne utakmice sa Igokeom - mogao da odahne.


Novi domovi za devet romskih porodica u Vladičinom Hanu - EU Delegacija u Srbiji\nBy Jovan objavljeno\t 26/04/2017 Projektne aktivnosti\nU okviru programa pomoći Evropske unije poplavljenim područjima u Srbiji, u Vladičinom Hanu, u MZ Prekodolce, zvanično su uručeni ključevi novim stanarima u novoizgrađenom stambenom bloku. Devet romskih porodica, korisnika socijalne pomoći, čiji su domovi uništeni u poplavama i zbog klizišta, preseliće se iz kontejnera u nove domove opremljene osnovnim nameštajem i belom tehnikom.\nProgramski menadžer Delegacije Evropske unije Maja Vučković-Krčmar, podsetila je tom prilikom da je Evropska unija reagovala najbrže u slučaju majskih poplava 2014. Novac koji je uložen u projekte obnove od posledica poplava omogućili su direktno poreski obveznici Evropske unije, i ta pomoć u Srbiju je stigla kroz pretpristupne fondove IPA (Instrument for Pre-Accession). Evropska unija, kao najveći donator, pružila je pomoć Srbiji u iznosu od 172 miliona evra u obnovi i rekonstrukciji. Prvi korisnici su tu pomoć dobili već u avgustu iste godine.\n„Možemo da kažemo,“ rekla je Vučković-Krčmar, „da smo uradili ogroman posao i da smo svi prezadovoljni rezultatima. Ovo konkretno rešenje u Vladičinom Hanu je bilo izuzetak jer su se poplave ovde dogodile u januaru 2015. Iako imamo veoma oštre birokratske procedure, zajedno sa organizacijom Help, koja je naročito aktivna na jugu Srbije, i izuzetno dobro radi, našli smo načina da i ove ljude integrišemo u taj program.\nOpština Vladičin Han može da se nazove primerom kako uz aktivnu pomoć i podršku lokalne samouprave, može da se iznese jedan humani i izuzetno važan projekat koji predstavlja upravo ono što Evropska unija i Delegacija EU rade širom Srbije. Još jedan primer ovakvog socijalnog stanovanja imamo samo u Obrenovcu gde smo izgradili zgradu za 32 porodice, u kojoj su korisnici takođe pripadnici romske nacionalne manjine, koje su jako dobro integrisane i imamo jako dobra iskustva. Nadam se da ćete i vi ovde biti zadovoljni i da ćete uživati u svojim novim domovima. “ poručila je Vučković-Krčmar.\nObezbeđivanjem osnovih preduslova za pristojan život uz pomoć Delegacije EU i Helpa, i uz fokusirane napore lokalne samouprave, koja je sa svoje strane obezbedila lokaciju, priključke i povezivanje na lokalnu infrastrukturu, potom angažovanje Centra za socijalni rad i podršku zdravstvenog medijatora, ovim ugroženim porodicama omogućen je novi početak.\nDržavni sekretar, Ministarstva za rad, zapošljavanje, boračka i socijalna pitanja, Vladimir Ilić istakao je zahvalnost Evropskoj uniji i Helpu na udruženim naporima i dodao da je ovaj projekat naročito značajan jer su u pitanju nosioci socijalne pomoći. Ilić je istakao da su Vlada Republike Srbije, socijalne ustanove i civilno društvo na zajedničkom zadatku i da je potrebno ići korak dalje da socijalno ugroženi prevaziđu situaciju u kojoj se nalaze i budu ravnopravni članovi društva.\nUručujući zahvalnice Delegaciji Evropske unije i Helpu za pomoć u obnovi predsednik opštine Vladičin Han, Goran Mladenović, izrazio je zadovoljstvo postignutim rezultatima. „Evropskoj uniji, Helpu i Ministarstvu rada hvala što su imali sluha za porodice pogođene poplavama. Svaki uloženi dinar je vidljiv u novim domovima za devet romskih porodica “ rekao je Mladenović.\nRegionalni koordinator Helpa, Klaus Mok, je napomenuo da je izgradnja stambenih jedinica za socijalno stanovanje, uz pomoć EU, samo još jedan vid dobre saradnje i ciljane pomoći onima kojima je takva pomoć neophodna u skladu sa zajedničkom misijom svih partnera. „Od praznog prostora, napravljen je jedan funkcionalan stambeni blok, sa domovima opremljenim nameštajem i uređajima, uređenim prilazima i mobilijarom za decu. Ukupna vrednost investicije u ovu lokalnu zajednicu, izgradnja montažnih kuća, osnovni nameštaj i uređaji za domaćinstva, spoljno uređenje – kolske, pešačke i pristupne staze, ograda, zelene površine i mobilijar za decu, iznosi 208.088,00 evra.“ istakao je Mok.\nDeo programa pomoći Evropske unije poplavljenim područjima u Srbiji, koji sprovode organizacije ASB, DRC i Help, usmeren je na izgradnju i obnovu privatnih kuća i pomoć mikro i malim preduzećima i poljoprivrednicima oštećenim u poplavama.\nSve aktivnosti na terenu sprovode Kancelarija Ujedinjenih nacija za projektne usluge (UNOPS), Organizacija Ujedinjenih nacija za hranu i poljoprivredu (FAO), organizacije HELP, ASB, DRC, Austrijska razvojna agencija (ADA) i Svetska Banka – u koordinaciji sa Kancelarijom Vlade Srbije za pomoć i obnovu poplavljenih područja.


RTS :: Vulin: Vraćanje vojnog roka je kompleksno pitanje\nPolitika Vulin: Vraćanje vojnog roka je kompleksno pitanje\nnedelja, 20. jan 2019, 13:41 -> 14:31\nNa ananalizi Ministarstva odbrane i Generalštaba o eventualnom vraćanju obaveze služenja vojnog roka se radi ali je još rano da se kaže kada bi predlog mogao da bude gotov i predat nadležnim državnim institucijama jer to nije samo analiza koliko je novca potrebno, rekao je ministar odbrane Aleksandar Vulin gostujući u emisiji "Sedmica" Prvog programa Radio Beograda. Kada je u pitanju formiranje tzv. Vojske Kosova, ministar kaže da je jasno da bi ta vojska bila uperena protiv Srba na Kosmetu ali i dodaje da Srbija neće dozvoliti novu Oluju.\nIstraživanja javnog mnjenja jasno pokazuju da Srbi vole svoju državu i da su spremni da se pripremaju za njenu odbranu, objasnio je Vulin.\n"Mi već ove godine počinjemo polako sa uvođenjem u prosvetni sistem, sistem obrazovanja određenih elemenata, ne mogu to još nazvati predvojničkom obukom, ali mogu da kažem određenih elemenata koji će vam pomoći da bolje razumete vojsku i da bolje razumete svoju obavezu, svoju odgovornost u zaštiti zemlje. Kad kažem zaštiti zemlje ne mislim samo na ratno stanje nego mislim i na elementarne katastrofe", rekao je Vulin.\nKada je reč o vraćanju redovnog služenja vojnog roka ministar kaže da to pitanje zajedno razmatraju Ministarstvo odbrane i Generalštab Vojske Srbije.\n"To je zaista vrlo kompleksna stvar, znate, lako je to ukinuti, a nije lako uvesti. Kao i sve u životu vrlo lako nešto uništiti, a vrlo je teško nešto izgraditi. To nije samo analiza koliko će nam novca trebati i gde bi trebalo da otvorimo kasarnu, ili koliko novih uniformi treba da nabavimo, to je i politička analiza, to je i ekonomska analiza, koliko će to koštati, da li zemlja to može da izdrži, koji su pozitivni efekti toga a koji negativni efekti", naglasio je Vulin.\nMinistar odbrane kaže da će se konkretnim činjenicama izaći pred predsednika Republike, kao vrhovnog komandanta, nakon čega će se doneti odluka.\n"Ne, ne mogu da licitiram datumima, to je suviše ozbiljno da bih mogao da kažem biće u ovoj godini ili nekoj budućoj godini. Jednostavno mi na tome radimo, kada političko rukovodstvo odluči da se opredeli o tome, i opredeliće se", rekao je Vulin.\n"Zašto Evropa ćuti?"\nKada je reč o stvaranju tzv. vojske Kosova, ministar Vulin smatra da tu nije reč o tome da li je srpska vojska jača i da li može da izađe na kraj sa tim problemom već da je reč o spornoj nameri prištinskih vlasti.\n"Vi nama pokazujete da se vi spremate za nekakav sukob, sukob koji mi ne želimo. Zašto to radite? Znači, sporna je namera i sporno je za koga se to pravi i protiv koga se pravi takva vojska. I naravno Srbi ne treba nikad i ni na koji način da pristanu na ucene i postanu deo te formacije, jer svako ko uđe u tu formaciju mora da zna da će jednog dana biti upotrebljen protiv svoje braće, svojih komšija, svojih sunarodnika, ni protiv drugog", naglasio je Vulin.\nPrema rečima ministra odbrane Velika Albanija se pravi pred našim očima, a cela Evropa ćuti.\n"Ni jedne jedine reči. Možete samo zamisliti kako bi neko reagovao kad bi neko u Srbiji počeo da govori na taj način. Šta bi nam se desilo i kakve bi smo pretnje vrlo, vrlo brzo dobili i šta bi nam se u krajnjoj liniji, ne samo pretenje i šta bi nam se desilo", rekao je Vulin.\nMinistar odbrane ocnjuje da značajan deo evropskih zemalja očigledno smatra da "Velika Albanija" jeste način da Albanci reše svoje nacionalno pitanje.\n"Ali, zaboravljaju da na Balkanu ne može jedan narod da reši svoje nacionalno pitanje, a da ostali ne rešavaju svoje probleme. Ne možete ono što dozvolite Albancima zabraniti Srbima. Ako hoćete da pravite 'Veliku Albaniju' i da na taj način rešavate albansko nacionalno pitanje pa moraćete da vidite i da se Srbi okupljaju i da Srbi pokušavaju, ne pokušavaju, hoće da reše svoje nacionalno pitanje", naglasio je ministar.\nIgranje sa "Velikom Albanijom" je jako opasno, rekao je Vulin, i da prvo Balkanci, ljudi koji tu žive i danas i sutra treba da kažu šta o tome misle.\n"Zato me više ćutanje Evrope brine što ćute zemlje koje su evidentno na putu stvaranja velike Albanije i koje se pripremaju da postanu hrana za stvaranje velike Albanije", rekao je Vulin.\nMinistar kaže da je vrlo teško obrazlagati evropski put, kad stalno imate politiku dvostrukih standarda. Kada stalno dobijate saopštenje da ti Priština uvede takstu od sto posto, prekrši CEFTU, prekrši sporazum o stabilizaciji i pridruživanju, a Evropa prvo ćuti pa onda stidljivo kaže - a možda ipak da se obe strane uzdrže.\n"Čega bi da se uzdrže, postojanja. Dakle, Evropa je rekla veoma jasno za takse i ja sam veoma zahvalan zbog toga, ali ne razumem, zašto ne primeni pravila, zašto ne primeni ugovorne odredbe, odrednice koje su nevedene u sporazumu o stabilizacii pridruživanju, baš za ovakve slučajeve", kaže Vulin.\nMinistar smatra da EU ima mogućnosti da se reaguje na ozbiljniji način.\n"Zašto im ne kaže - vaša evropska budućnost ne postoji. Sa ovakvim ponašanjem ne postoji. Ili će te sprovesti Sporazum o stabilizaciji i pridruživanju, ili nikada nećete dobiti viznu liberalizaciju nikada nećete postati deo Evropske unije, što to ne kažu, što se tako ne ponašaju? Nego dođu i kažu - ukinite takse, ali fali mi iza tog zareza fali mi nastavak, ili će se desiti to i to", objašnjava Vulin.\nJasna poruka Putina, podrška Rusije od ogromnog značaja\nPredsednik Putin je uputio veoma jasnu i diplomatsku i političku poruku koju je rekao da je Rusija tu, da podržava svako rešenje koje Srbija postigne dakle ono što odgovara Srbiji odgovaraće i Rusiji. I to je zaista od velikog, od ogromnog značaja za nas, znate da imamo podršku tako velike zemlje i njenog veliko lidera.\nZa razliku od EU, prema rečima Vulina, predsednik Rusije Vladimir Putin je uputio veoma jasnu, i diplomatsku i političku, poruku kada je rekao da je Rusija tu da podržava svako rešenje koje Srbija postigne.\n"Dakle ono što odgovara Srbiji, odgovaraće i Rusiji i to je zaista od velikog, od ogromnog značaja za nas, znate da imamo podršku tako velike zemlje i njenog velikog lidera", rekao je Vulin.\nU toj poruci predsednik Putin je rekao da je Rezolucija 1244 i dalje na snazi, i da ukoliko neko misli da se može bez Rezolucije 1244 rešavati pitanje Kosova i Metohije, taj to onda radi na silu.\n"Jer, on je sam upozorio da Rezolucija 1244 nije sprovedena. U Rezoluciji 1244 ima delova koji su pozitivni za nas, ali i delova koji su veoma teški za nas. Sama činenica da se u skladu sa Rezolucijiom1244 na prostoru Kosova i Metohije nalaze strane trupe za nas je veoma teško. Rezolucija 1244 definiše prostor KIM kao teritoriju pod privremenom upravom Ujedinjenih nacija, statusno neutralno", rekao je Vulin.\nPrema njegovim rečima predsednik Vučić je u nekoliko važnih, teških istorijskih trenutaka rekao da se Oluja više nikada neće ponoviti, da se martovski pogrom iz 2004. godine više nikada neće ponoviti.\n"Poruka je veoma jasna, a ja svojim odgovorom ne želim na bilo koji način da dajem prostora za onu čuvenu rečenicu - da se obe strane uzdrže, mi nemamo čega da se uzdržavamo, neka svako razmišlja o sebi, nikom ne pretim, nikakvom silom ne pretimo, kao što ne preti predsednik Vučić, ali kao što je rekao - to se neće ponoviti", naglasio je gostujući na Prvom programu Radio beograda ministar odbrane Aleksandar Vulin.\n(ponedeljak, 21. jan 2019, 12:20) - anonymous [neregistrovani]\nУкратко- нема новца за тако нешто.


CRNOGORCI ZOVU: Ne možemo bez stranih radnika! | Najnovije vesti - Srbija danas\n28.05.2015. • 12:45 Tanjug\nCRNOGORCI ZOVU: Ne možemo bez stranih radnika!\nČlanovi Crnogorskog turističkog udruženja (CTU) pozvali su danas skupštinu da za novembar odgodi primenu Zakona o strancima, ističući da je on već ugrozio turizam, građevinarstvo, poljuprivredu, trgovinu, investicije.\nPredsednik udruženja Žarko Radulović kazao je i da je štrajk jedna od opcija, kao i da bi se ugostitelji dogovorili da u određenom periodu zatvore lokale, prenela je RTCG. "Ovaj zakon može da se primenjuje za dve do tri godine", rekao je on i dodao da je taj period potreban da se svi pripreme za primenu zakona.\n"I kada zaposlimo sve Crnogorce i tada će nam trebati stranci", istakao je Radulović, koji smatra da su hotelijeri i ugostitelji već pretrpeli određenu štetu i da "nigde u svetu nema sličnog primera".\nVlada Crne Gore prihvatila je ranije predlog da se primena pojedinih odredbi Zakona o strancima, koje regulišu zapošljavanje inostranih građana, odloži do 1. novembra kako bi se izbegle negativne posledice po letnju turističku sezonu, a konačnu odluku daće Skupština Crne Gore početkom juna.\nOD SJAJA DO OČAJA: Sudbina nekada perspektivnog primorskog grada\nPorše, Red Bul, Svarovski - šta donosi najveće bogatstvo?\nU NEBRANOM GROŽĐU: Sa 47 godina i bez iskustva nasledila Heineken\nCrna Gora posao radnici posao na moru\nBIZARNO: Žena dobila pritvor od 45 dana, jer je mužu rekla da PUŠI K****


Romski policajci (2010) - HBO Crna Gora\nRežiser: Sándor Csukás,\tKata Oláh\t 2010 | 59 minuta\nOvo je dokumentarac o troje Roma koje imaju različite ciljeve i nalaze se u različtim razdobljima života. Ipak, nešto im je zajedničko: Sanjali su san koji je samo nekoliko Roma uspelo da ispuni. Žele da prevaziđu svoju sadašnju situaciju, a karijera policajca može da bude način za to. Sanji, koji je aktivni policajac u Osmom distriktu u Budimpešti, želi da se vrati kući u Matežalku, blizu svojih roditelja, dok bi Mihalj, penzionisani seoski policajac voleo da iskoristi svoje iskustvo i ponovo se vrati u službu. Najzad, Bea, sa višegodišnjom policijskom školarinom, volela bi da bude primljena u policijsku školu u Segedinu, da bi postala žena-policajac. Zahvaljujući filmu „Romi policajci“ dobijamo uvid u svakodnevne živote i aktivnosti policajaca i istovremeno imamo priliku da razmislimo da li je prisustvo Roma u policiji dobro i neophodno ili ne. Istovremeno ćemo upoznati ozloglašeni Osmi distrikt iz perspektive jedinog stanovnika Budimpešte koji priznaje svoje romsko poreklo.


Integrisani bojler za zagrevanje tople potrošne vode, sa izolacijom koja toplotne gubitke svodi na najmanji mogući nivo\nNIBE F1226 je nova generacija geotermalna toplotnih pumpi projektovana je da snabdeva vaše objekte sa jeftinim i ekološkim grejanjem. Zahvaljujući integrisanom bojleru za sanitarnu vodu, cirkulacijonom pumpom i upravljačkom jedinicom, energija se proizvodi jeftino i bezbedno.\nNIBE F1226 je opremljena upravljačkom jedinicom koja upravlja toplotnom pumpom na najefikasniji i najbezbedniji mogući način. Jasno vidljive informacije o statusu, vremenu rada i svim temperaturama u toplotnoj pumpi mogu se pročitati na velikom ekranu. Ovo eleminiše potrebu za unutrašnjom upravljačkom jedinicom.\nNeto težina * 230-255 kg\nZapremina bojlera 180 litara\nRashladno sredstvo, zapremina (R407C) * 1,1-1,5 kg


Novi incidenti u Bihaću: Potukli se migranti, 12 uhapšenih – Haber.ba\nU Bihaću danas ponovo problemi s migrantima. Prema informacijama koje su potvrđene u MUP-u USK ukupno je uhapšeno 12 migranata zbog narušavanja javnog reda i mira.\nPrva tuča migranata dogodila se rano jutros u kojoj je učestvovalo pet migranata, a tom prilikom je korišten i plinski pištolj, te je oštećen i jedan ugostiteljski objekat, piše “Avaz“.\nDrugo narušavanje javnog reda i mira desilo se večeras oko 20:30 sati u ulici Đačka u Bihaću. Kako je potvrdio portparol MUP-a USK Ale Šiljdedić, jedan migrant pravio je probleme, koji su prijavili građani.\nTeme:Bihać, incidenti, migranti, tuča


Pošta Srbije - Strateška saradnja pošta Srbije i Slovenije\nStrateška saradnja pošta Srbije i Slovenije\nDirektori pošta Srbije i Slovenije, Zoran Đorđević i Tomaž Kokot, održali su danas prvi onlajn sastanak, i tom prilikom potvrdili spremnost da tradicionalno dobru saradnju pošta dve zemlje intenziviraju u pravcu strateškog razvoja novih usluga za građane i privredu.\nNa sastanku kome je prisustvovao i predsednik Nadzornog odbora JP „Pošta Srbije” Boriša Šarenac, ocenjeno je da postoji obostrana spremnost za zajednički rad na unapređenju poštanskih, tehnoloških i logističkih rešenja, u skladu sa rastućim potrebama građana i privreda Srbije i Slovenije.\nDanašnji sastanak održan je na inicijativu Zorana Đorđevića, v.d. direktora Pošte Srbije, kao prva u nizu aktivnosti na razvoju strateške saradnje Pošte Srbije sa poštanskim operatorima u regionu.\nOkviri mogućih pravaca saradnje pošta Srbije i Slovenije koje su danas razmotrili direktori Đorđević i Kokot, biće predmet dalje razrade od strane stručnih timova. Takođe, direktor Đorđević uputio je zvaničan poziv da delegacija Pošte Slovenije poseti Poštu Srbije, što je gospodin Kokot sa zadovoljstvom prihvatio.


U drugom kvartalu rast BDP 3,1 odsto, a da nije bilo remonta... - Bizlife.rs\nU drugom kvartalu rast BDP 3,1 odsto, a da nije bilo remonta…\n19:32 Beograd, 14.08.2019.\nNarodna banka Srbije ostaje pri projekciji rasta BDP od 3,5 odsto u ovoj godini, rečeno je na predstavljanju Izveštaja o inflaciji u NBS.\nPrema rečima zamenika generalnog direktora Sektora za statistiku i makroekonomska istraživanja Milana Trajkovića, NBS je procenila da je privredni rast u drugom tromesečju iznosio 3,1 odsto što je u skladu sa ranijim projekcijama NBS.\n“Rastu su najviše doprineli sektor usluga koji je porastao četiri odsto i građevinska industrija sa rastom od 20 odsto. Imali smo slabije trendove u industrijskoj proizvodnji zbog usporavanja privrednog rasta u Nemačkoj i Italiji, kao i zbog remonta u naftnoj i hemijskoj industriji. Bez tih remonta rast BDP bio bi brži za 0,3 do 0,4 odsto.”\nU trećem kvartalu očekujemo rast od oko četiri odsto, a u četvrtom više od četiri, tako da projekcija rasta za celu godinu ostaje 3,5 odsto, rekao je Trajković pozivajući se na aktivaciju nekih velikih investicija u auto industriji i nekih drugih manjih investicija, kao i na još brži rast građevinske industrije u narednom periodu.\nInflacija u Srbiji je, nakon što je u aprilu dostigla ovogodišnji maksimum od 3,1 odsto u julu iznosila 1,6 odsto.\nPrema rečima direktora NBS za ekonomska istraživanja i statistiku Sava Jakovljevića, očekuje se da će inflacija nastaviti da se kreće u granicama cilja tri plus-minus 1,5 odsto i to najverovatnije u donjem delu ciljanog raspona.\nViceguverner Željko Jović istakao je da je zbog niske i stabilne inflacije, kao i relaksacije monetarnih politika SAD i evrozone, NBS odlučila da smanji u julu i avgustu kamatnu stopu za ukupno 0,5 odsto što je najniže do sada u režimu ciljane inflacije.\nnbs inflacija bdp projekcija


Pozajmice Novi Marof – Odaberi najbolju ponudu pozajmica Novi Marof - Brzikrediti24\nNapredak tehnologije omogućio je da se do pozajmica može doći u samo nekoliko klikova. Ukoliko vas zanimaju pozajmice do kojih možete doći uz minimalno gubljenje vremena, bez obimne papirologije i čekanja u redovima, na pravom ste mjestu. Što se tiče pozajmice Novi Marof, istraživanja Agencije za bankarstvo ukazuju na to da je preko 87% Hrvata koristilo brze, odnosno hitne pozajmice i da je velika većina zadovoljna uslugom.\nIstraživanja Agencije za bankarstvo su takođe pokazala da je od 13.246 stanovnika koji žive u gradu Novi Marof, više od 90% je kreditno zaduženo, bez obzira na vrstu i namjenu kredita. Mnogi građani grada Novi Marof su takođe koristili kratkoročne, brze pozajmice i bez obzira na njihovu nepopularnost zbog visoke efektivne kamatne stope, ipak su bili zadovoljni kompletnom uslugom.\nPozajmice Novi Marof dostupne svima uz par jednostavnih koraka do novca


Maj 23, 2020 17:06\nAsocijacija kosovskih opština (AKM) zatražila je skraćenje druge faze epidemioloških mera, preduzetih u borbi protiv kovid-19. U saopštenju za medije gradonačelnici su zatražili da se mere preispituju samo u skladu sa situacijom, koja je, kako ocenjuju, pozitivna.\nAKM najavljuje da će se, zbog situacije izazvane kovid-19, smanjiti prihodi opština, dodajući da će, ako se nastavi druga faza, biti oštećena i preduzeća.\nPokrajinsko Ministarstvo zdravlja započelo je sa procesom ublažavanja mera u borbi protiv koronavirusa 4.maja, kroz tri faze.\nIzvor: Radio Kontakt Plus/Koha\nU Prištini odbrojavanje do odluke Ustavnog suda, nova vlada, protesti, pretnje i izbori 88\nĐurić: Ugroženim porodicama u Štrpcu distribuirani paketi sa hranom i higijenskim sredstvima 43\nKiM: Prvi put od 13. marta bez novozaraženih koronavirusom 17\nZbog pandemije kapija Visokih Dečana zatvorena za posetioce do daljnjeg 24\nPrizrenska bogoslovija obeležila slavu i kraj školske godine 94


Afrička kuga svinja pod kontrolom u Srbiji, nema odlaganja prestanka vakcinacije od klasične kuge - Glas Podrinja\nMinistar poljoprivrede Srbije Branislav Nedimović izjavio je danas da je afrička kuga svinja pod kontrolom, da nije bilo novih prijavljenih slučejeva te bolesti, kao i da pojava ove zaraze neće odložiti prestanak vakcinacije od klasične kuge svinja, koja je najavljena za oktobar.\n"Situacija sa afričkom kugom svinja je pod kontrolom i do sada je bila registrovana samo u tri mladenovačka sela: Rabrovcu, Velikoj Krsni i Kusatku, o čemu je javnost obaveštena. Nema novih pojava", kazao je on novinarima.\n"Imao sam sastanke pre dva-tri dana s proizvodjačima svinja, juče s prerađivačima i sa svima imamo sinhronizaciju", kazao je on.\nMinistar poljoprivrede je istakao da je važno da ljudi budu obavešteni o svemu, pre svega o tome koje se mere preduzimaju: "Važno je da ljudi postanu svesni da je svaka zaražena jedinka potencijalna opasnost za celokupnu populaciju".\n"Doveli smo i delegaciju Svetske organizacije za zdravlje životinja iz EU da im pokažemo šta radimo, jer je najvažnija transparentnost", kazao je Nedimović.\nIstakao je da će "dati sve od sebe" da nivo zabrane uvoza svinjskog mesa i prerađevina iz Srbije u okolne zemlje bude spušten u narednih deset do petnaest dana, a da potpuna liberalizacija bude u novembru.\n"Od 2020. nećemo imati vakcinaciju od klasične kuge svinja, osim na južnim padinama Fruške Gore i delu Mačve", očekuje Nedimović.